ועדת הכלכלה, כנסת 20, פרוטוקול מספר 827, 2018-10-15 09:30

איתן כבל: בוקר טוב לכם.

איתן כבל: אני באמת נרגש.

איתן כבל: אני הרבה שנים בכנסת, ואני כל פעם מוצא עצמי בפתיחתו של מושב, מתרגש כאילו זה כמעט לי היום הראשון, ואני כבר לא.

איתן כבל: אני באמת שמח להתחיל את דיוני כנס החורף.

איתן כבל: ברשותכם, יש לנו כנס מלא אתגרים עצומים, מהיותר גדולים שאני מכיר, אדוני סגן השר בתואר, השר בפועל, שר הבריאות, אדוני המנכ"ל, אורחים נכבדים.

איתן כבל: ברשותכם, נתחיל איפה שהפסקנו בפעם הקודמת, להתחיל בהקראת שיר, לפתוח את היום במצב רוח – בוועדת הכלכלה מתחילים את היום בהקראת שיר.

איתן כבל: יש שיר שמתכתב, למשל, עם הדיון שלנו היום.

יעקב ליצמן: אז ישיר משה?

איתן כבל: גם אנחנו מכירים – אז ישיר משה ובני ישראל את השירה הזאת לה' לאמור.

איתן כבל: היום יום שני, ו' בחשוון, 15 באוקטובר, בשבת נקרא את פרשת 'לך-לך'.

איתן כבל: שמח לפתוח את כנס החורף של הכנסת בדיוני ועדת הכלכלה.

איתן כבל: קבענו לנו פה מנהג יפה, שאת היום אנו פותחים בהקראת שיר עברי-ישראלי, וכך אעשה גם עכשיו.

איתן כבל: בדרך כלל אני מקריא שיר של משורר או משוררת לא מוכרים, וכאן זו הבמה לבקש מכם – אם אתם כותבים למגירה ואף פעם לא קיבלתם במה, קדימה, שילחו לי ואקריא כאן בוועדה.

איתן כבל: השיר שאקריא היום מתחבר היטב לחוק שנדון בו עוד רגע.

איתן כבל: הוא נכתב על-ידי לאה גולדברג.

איתן כבל: לאה גולדברג נולדה בשנת 1911, הייתה מהמשוררים העבריים המפורסמים ביותר בעת החדשה, סופרת מבוגרים וילדים, עיתונאית, כלת פרס ישראל לספרות לשנת 1970.

איתן כבל: גולדברג, שהייתה מעשנת כבדה, נפטרה ב-15 בינואר 1970 ממחלת הסרטן.

איתן כבל: היא נקברה בהר המנוחות בירושלים, בחלקת הפרופסורים.

איתן כבל: גולדברג לא נישאה בחייה, ולא הקימה משפחה.

איתן כבל: את פרס ישראל "לספרות יפה" שבו זכתה, באותה שנה, קיבלה בשמה אמה צילה, שהוסיפה לחיות עוד 11 שנים אחריה.

איתן כבל: לאה גולדברג / על הנזק שבעישון.

איתן כבל: בֹּקֶר גָּשׁוּם.

איתן כבל: לֹא לָקוּם.

איתן כבל: לֹא לְעַשֵּׁן, אֲפִלּוּ לֹא לְהַרְבּוֹת בִּקְרִיאָה.

איתן כבל: אֵיזֶה אָבִיב מְשֻׁנֶּה.

איתן כבל: אֵיזֶה אָבִיב מְשֻׁנֶּה.

איתן כבל: חֹשֶךְ בַּבֹּקֶר כְּאִלּוּ... לֹא לְהַרְבּוֹת בִּקְרִיאָה.

איתן כבל: אֵיזֶה אָבִיב מִתְעַנֵּן! פַּעַם הָיית מִתְאוֹנֶנֶת.

איתן כבל: עָזַר לָךְ?

איתן כבל: הֶחֱיָה אֶת מֵתַיִךְ?

איתן כבל: הַכְּאֵב שֶׁבַּגּוּף, שֶׁבַּשִּׁיר, בָּעִתּוֹן.

איתן כבל: בְּשִׁיר הַשִּׁירִים.

איתן כבל: סְיָג לְחָכְמָה?

איתן כבל: יִתָּכֵן.

איתן כבל: טוֹב שֶׁלָּמַדְנוּ בֵּינְתַיִם.

איתן כבל: לֹא לְהָעִיר שְׁכֵנִים, לֹא לְהַטְרִיד חֲבֵרִים.

איתן כבל: בֹּקֶר גָּשׁוּם.

איתן כבל: לֹא לָקוּם.

איתן כבל: לַיְלָה עָבַר בְּשֶׁקֶט.

איתן כבל: לַיְלָה עָבַר.

איתן כבל: וְעַכְשָו - אֵיזֶה אָבִיב מִתְעַנֵּן.

איתן כבל: בֹּקֶר כְּמוֹ לַיְלָה.

איתן כבל: זֶה טוֹב.

איתן כבל: רַק הַדְּמָמָה חוֹנֶקֶת.

איתן כבל: אֵיזֶה אָבִיב כָּבֵד!

איתן כבל: אָמַרְתִּי לָךְ: לֹא לְעַשֵּׁן.

איתן כבל: ברשותכם, במעבר חד מהשיר הקשה הזה – הייתי שמח לא לפתוח את היום בשיר כל כך טעון, אבל במציאות המתקיימת בנושא שמונח כאן לפנינו, לגמרי מצאתי לנכון להתחיל דווקא בו.

איתן כבל: ברשותכם, אני רוצה לומר כמה מילות פתיחה, וגם להצהיר כמה הצהרות באופן כללי וגם לפרוטוקול.

איתן כבל: לגבי החוק, היו בטוחים במה שתלוי בי, וזה הרבה תלוי בי, בנו, חברי וחברות הכנסת, אנחנו נחושים להעביר את החוק על מגבלותיו.

איתן כבל: ואפשר תמיד יותר, ואפשר תמיד עוד, ואפשר להשיג עוד הרבה יותר, ושם עושים כך, ופה עוד יותר טוב.

איתן כבל: אני מאלה שסבורים, יחד עם חברי יהודה גליק והחברים הנוספים ואיל בן ראובן וכל מי שהצטרף אלינו, שמדובר בחוק דרמטי בעל משמעות אדירה במאבק נגד נזקי העישון.

איתן כבל: ואנחנו נחושים להתמודד אתו, ולא להפוך גם את החוק הזה שלנו לאות מתה.

איתן כבל: עם כל הבעייתיות, ואני יודע שגברתי, לא כל הדברים שיש בחוק, את אוהבת אותם, אבל למדתי בחיי, ודאי בחיי הנוגעים בחקיקה – טוב ציפור אחת ביד משתיים על העץ, ואין זו קלישאה.

איתן כבל: עדיף לי להשיג, ושיבואו אחריי, ינסו לתת לזה עוד צעד, מאשר נחכה עד השלמות המוחלטת.

איתן כבל: במהלך הפגרה נפגשתי עם לא מעט גורמים.

איתן כבל: אני מאלה שנפגש עם כולם.

איתן כבל: איני בשום פנים ואופן מוכן להגיע למצב, שבו אני מחרים כזה או אחר.

איתן כבל: יש לי עמדות, יש לי דעות.

איתן כבל: אינני מתיירא לומר אותן בכל הזדמנות, אבל אני מאלה שמאמינים שכמו שאני רוצה שיקשיבו לי גם אם לא מסכימים בכלל עם עמדותיי, כך אני גם רואה לנכון לנהוג כלפי אחרים.

איתן כבל: במהלך הפגרה נפגשתי עם שבי גטניו.

איתן כבל: אני רוצה לומר לך, שבי, קודם כל, יישר כוח על כל אשר אתה עושה.

איתן כבל: אני יודע שלא כולם אוהבים את הדרך שבה אתה פועל – גם אני לפעמים לא.

איתן כבל: לא נורא.

איתן כבל: גם אתה לא אוהב את כל מה שאני עושה, וגם זה לא נורא לך.

איתן כבל: מה שאני מנסה לומר לכם בשורה התחתונה – אני מאוד לא אוהב שיש פעולות נגד אנשים או חברים שמייצגים את הציבור, ופועלים נגדם בכלים שאין להם יכולות בכלל להתמודד עם העניין הזה.

איתן כבל: בין היתר, שבי, תקבל ממני את הגיבוי.

שבי גטניו: אתה מדבר על האיומים בעתירה נגדי.

איתן כבל: נסחפת.

איתן כבל: אני מדבר שוטף.

איתן כבל: אני לא זקוק לעזרה שלך.

איתן כבל: אני אומר את הדברים בצורה מאוד ברורה וישירה.

איתן כבל: אני מצפה מכל חבריי – בוקר טוב יהודה – גם פתחתי ואמרתי את השותפות שלנו בעניין החשוב הזה .

איתן כבל: ברשותכם, אני רוצה לומר שיש לנו כמה עניינים.

איתן כבל: צבי הרציג הגיע היום?

קריאה: לא.

קריאה: הוא בחו"ל.

איתן כבל: ואילן אלחייני?

איתן כבל: אני לא חוקר ולא בודק.

איתן כבל: הנחת העבודה שלי, שכל מי שמגיע לכאן ומציג את עצמו כחלק ממערכת או ארגון, שדבריו יהיו מבוססים.

איתן כבל: היתה כתבה של יפעת גליק בעניין הזה.

איתן כבל: איני רוצה להכניס את עצמי, אני לא חוקר, זה לא תפקידי, לחקור את הדברים, אבל אני אומר זאת בצורה מאוד ברורה – אעביר זאת בכל מקרה להנהלת הכנסת.

איתן כבל: זה תפקידה.

איתן כבל: היא זו שמאשרת או לא מאשרת למי שמגדיר את עצמו לוביסט או פועל בשם ארגונים כאלה ואחרים.

איתן כבל: אין זה תפקידי, אבל כיוון שראינו את הכתבה, וכולנו צפינו בה – איפה יפעת?

איתן כבל: היי.

איתן כבל: כמובן, אעביר את החומר לבדיקה.

לאה ורון: בכל מקרה הוצאתי למר הרציג מייל שבו הוא מתבקש לפרט את מטרות העמותה, מתי נרשמה אצל רשם העמותות, מה תפקידו בעמותה – הן בעמותה והן במכון שבראשו הוא עומד, כפי שהציג.

איתן כבל: עוד כמה נקודות קצרות.

איתן כבל: האחת, אני רוצה להזכיר - נפגשתי עם נציגי ג'ול, נפגשתי עם נציגי ועד העובדים של דוביק שהציגו בפניי את המצוקות שלהם שנובעות מתוך התהליך.

איתן כבל: שוחחתי עם הגב' הלנה ביילין שהציגה בפניי את הבעיות שלה.

איתן כבל: הסתמסתי עם עמוס שוקן לעניין ההתחייבות שלנו לעיתונות הכתובה.

איתן כבל: אני מקווה שלא פספסתי.

יהודה גליק: פספסת – בתי הקברות מלאים בהמון אנשים שמחכים שהחוק הזה היה עובר.

איתן כבל: נכון.

איתן כבל: אאפשר לך.

איתן כבל: מה שיש לנו היום כאן בעיקר - ולשם כך גם ביקשתי מסגן השר להגיע – זה כדי לתת בדיון הזה, יהודה, את המענה לעניין של התיאורים או הציורים הגרפיים על גבי קופסאות הסיגריות.

איתן כבל: זה מה שמנסה להוביל חברנו איל בן ראובן – זו נקודה אחת.

איתן כבל: נקודה אחרת היא עניין האכיפה.

איתן כבל: לא נמצא עצמנו הופכים את עצמנו לאות מתה, דהיינו שיתחיל קרב בין משרד הבריאות למשרד האוצר, מי אוכף והאם יש תקציב או אין תקציב לבצע את פעולות האכיפה.

איתן כבל: העניין של הפרסומות בעיתונות הכתובה - יש התחייבות כזו ויש הסכמה.

איתן כבל: איני מתכוון לפתוח את ההסכמה הזו, אבל יחד עם זה, יש סוג של דיון שארצה להתייחס אליו – האם צריך שהפרסום של המדינה יהיה מייד, יהיה באותו מקום.

איתן כבל: יש כל מיני דיונים כאן או עניינים שאני רוצה לדייק אותם כדי להוציא תחת ידינו את התוצאה הטובה ביותר.

איתן כבל: יש גם העניין של הפרסומת הסמויה – גם את זה נבקש לדייק יותר, כי החוק פותח דברים, שאני לא בטוח שאנחנו יכולים להרשות לעצמנו, אם אנחנו כבר מחוקקים את החוק, שיתגנבו לנו כל מיני עניינים דרך סגנון הניסוח.

איתן כבל: ודבר אחרון ברשותכם, ואני אומר את זה גם לך, אדוני סגן השר, ואני אומר את זה לך המנכ"ל ואני אומר את זה לכל נציגי הגופים.

איתן כבל: כל עניין הסוגים השונים של הסיגריות החדשות, מוצרי העישון, יותר נכון – אני כל כך נזהר.

איתן כבל: המוצרים השונים שנכנסים לתוך השוק.

איתן כבל: אני רוצה להבהיר – איני איש מקצוע.

איתן כבל: לא התיימרתי ואיני מתיימר להיות איש מקצוע.

איתן כבל: אין לי היכולת לבחון, האם מכשיר כזה מסייע, לא עוזר, פחות או יותר.

איתן כבל: יש לנו נציגי הממשלה, כאן יש פרופ' גרוטו וכל המערכת השלמה, שהיא זו שאמונה עלינו.

איתן כבל: אין לי דרך אחרת, אדוני סגן השר, להתחיל.

איתן כבל: מבחינתי, כשאומרים לי: ג'ול הוא במצב כזה וכזה – איני יודע לומר דבר אחר.

איתן כבל: איני יכול לחלוק מקצועית על הנציגים המקצועיים.

איתן כבל: מי שיש לו טענות שהדברים לא נבחנו ולא נבדקו בצורה המקצועית הנכונה, פתוחה בפניו להציג את טענותיו במקומות אחרים, וגם פה בדיון.

איתן כבל: הדבר היחיד שאני מבקש, ולצערי עדיין לא נעשה – אני לא קובע לכם איך לנהוג, אדוני סגן השר, אבל לי ברור דבר אחד – שאתם כן צריכים לשבת אתם, ולקבל או לדחות.

איתן כבל: אשמח לשמוע את הדברים מכם, כי הטענה שלהם, שאף אחד לא נפגע.

איתן כבל: חברות וחברים, יש רגע שהמביא דברים בשם אומרם, מביא גאולה לעולם.

איתן כבל: כך הדברים הוצגו בפניי.

איתן כבל: כאן הדברים הוצגו בפניי.

איתן כבל: אני שם אותם כאן באופן הגלוי והברור, וראוי שתהיה התייחסות.

איתן כבל: אנחנו יוצאים לדרך.

איתן כבל: אדוני, היועץ המשפטי, בבקשה.

איתי עצמון: אני מבקש משפט בעניין סמכויות הפיקוח והאכיפה.

איתי עצמון: אני מבקש להסב את תשומת הלב לכך שבניגוד להצעת החוק הממשלתית, שהתפרסמה ב-2012 ונדונה פה ב-2013 ו-2014, הצעת החוק בנוסח שמונח כרגע על שולחן הוועדה אינה כוללת הסמכה של מפקחי משרד הבריאות, ולמעשה לא נותנת שיניים ליישום הצעת החוק.

איתי עצמון: זו נקודה שצריך לזכור.

איתי עצמון: לא מדובר רק על תקציב.

איתי עצמון: ככל שחברי הכנסת חושבים שצריך שיהיו סמכויות כאלה למשרד הבריאות, יהיה צורך להוסיף פרק בהצעת החוק, כמו שמקובל בחקיקה היום, של הסמכת המפקחים ומתן סמכויות פיקוח ואכיפה לאותם מפקחים.

אלעד שפר: יש לי כבר כל הנוסח מוכן.

איתי עצמון: הנוסח זה לא בעיה.

איתי עצמון: השאלה היא שאלה עקרונית.

איתן כבל: סליחה, אני צריך לעשות הפסקה של 3 דקות בגלל עניין בבית, טכני מקצועי.

איתן כבל: הכול בסדר.

איתן כבל: אני מתנצל.

איתן כבל: אני מקווה שהכול יהיה בסדר.

איתן כבל: תודה.

איתן כבל: יעל, בבקשה.

יעל גרמן: אני מתנצלת – פשוט יש לי דיון.

יעל גרמן: ראשית, אני רוצה לברך על כך שיש כאן מהפכה, יש כאן רפורמה.

יעל גרמן: עם זאת, אני מאוד-מאוד לא שבעת רצון מההחרגה של העיתונים.

יעל גרמן: אני לא יכולה להבין מדוע מחריגים את העיתונים.

יעל גרמן: הכנסת אמרה את דברה, אמרה שמה שחשוב לה זה אינטרס הציבור.

יעל גרמן: אינטרס הציבור במקרה הזה, עלה על אינטרס של בעלי עסקים ושל הדיוטי פרי ושל הרבה מאוד אינטרסים פרטיים אחרים.

יעל גרמן: אין שום סיבה שהאינטרס של הציבור לא יגבר גם על האינטרס של העיתונות הכתובה.

יעל גרמן: אני אומרת זאת מפני שאם רק היינו מחילים את כל האיסורים גם על העיתונות הכתובה, הרי שזו היתה מהפכה אמתית.

יעל גרמן: הייתי רוצה לשמוע – אני מקווה שאצליח לשמוע, אשאר – את סגן השר, ולהבין מדוע הוא מתנגד בצורה כל כך נחרצת על החלת החוק הטוב הזה גם על העיתונות הכתובה.

לאה פדידה: זה גם עיתונות מקומית?

איתן כבל: עיתונות כתובה, כל עיתונות.

איתן כבל: ברשותכם, אני רוצה לומר, כדי שלא יהיה ספק – אנחנו לא מתכוונים להכריע היום בשאלה הזאת.

איתן כבל: הנושא המרכזי הוא קודם כל לסיים את עניין הכיתוב, שהוא נושא חשוב, ונושא הפיקוח – אלה שני כלים מאוד מרכזיים בעניין.

איתן כבל: בנוסף, אם ירצה סגן השר, ישיב.

איתן כבל: אנחנו כבר בהכנה לקריאה שנייה ושלישית.

איתן כבל: איני רוצה להתעכב.

איתן כבל: איני יודע מה יהיה עם הכנסת הזאת.

איתן כבל: אני רוצה לקיים את הדיון הזה ועוד דיון, ונסיים.

איתן כבל: אני לא רוצה לגרור רגליים סביב העניין הזה.

איתן כבל: זה מסוג הדברים שכבר טחנו אותו, דשנו בו.

איתן כבל: אנחנו רוצים להוציא מתחת ידינו את התוצאה על המיקום, איך, מה ולעסוק במהות.

איתן כבל: אני גם אומר את זה לחברים שהגיעו מהעיתונות הכתובה.

איתן כבל: לא נדון היום ולא תהיה הצבעה, מר שוקן, בעניין זה היום.

איתן כבל: אתם תמיד מוזמנים להאזין, אבל אם תחליטו שאתם רוצים לקום וללכת - בבקשה.

איתן כבל: בבקשה, אדוני סגן השר.

יעקב ליצמן: בוקר טוב לכולם.

יעקב ליצמן: כפי שהצהרתי בעבר וגם היום, אני ממשיך בקו הזה.

יעקב ליצמן: סך הכול משרד הבריאות ברשותי עשה הכי הרבה והכי הרבה חוקים והגבלות בנושא העישון, עם כל זה שיש התקפות ובעיתונים, אין לי בעיה עם זה.

יעקב ליצמן: שיכתבו מה שרוצים.

איתן כבל: רק שלא יכתבו ביתד ובמודיע.

איתן כבל: ..

יעקב ליצמן: שיכתבו.

יעקב ליצמן: היתד בין כך כותב.

יעקב ליצמן: ..

יעקב ליצמן: אני רוצה לומר כמה דברים.

יעקב ליצמן: עשינו ונמשיך לעשות דברים חדשים.

יעקב ליצמן: היום אציע דבר חדש שלא היה – אנחנו מדברים על הקופסאות.

יעקב ליצמן: משרד הבריאות יציע שהקופסאות יהיו אחידות לכולם, רק הכיתוב ושם הסיגריה יופיע שם, בלי תמונות או דברים אחרים.

איל בן ראובן: והאזהרה.

איתן כבל: ברשות

איתן כבל: כם, אני רוצה לומר את זה כך.

איתן כבל: אשים את הדברים כמו שהם.

איתן כבל: חברי איל בן ראובם העלה את ההצעה.

איתן כבל: יחד עם זאת, היא נכתבה באופן כזה שכנראה לא היה סיכוי להעביר אותה בתוך הדיון עצמו.

איתן כבל: אני צריך שהדברים ייאמרו.

איתן כבל: אני התעקשתי ולקחתי את הסמכות כיושב-ראש הוועדה לשים את הנושא הזה למרות הכול על סדר-יומה של הוועדה.

איתן כבל: וכמו בהרבה מקומות, החיים בנויים מפשרות.

איתן כבל: רצינו, ואני עדיין סבור שהדבר הנכון ביותר הוא לעשות אותם ציורים ואותן תמונות שמתקיימות בכל העולם.

איתן כבל: יחד עם זאת, אני מוכן לשקול לחיוב את העניין שבו קופסאות הסיגריות תהיינה אחידות – לא יהיה הבדל בין שום חברה.

איתן כבל: יהיה הכיתוב שמזהיר באופן משמעותי את העניין הזה.

איתן כבל: אני חושב שזו התקדמות מאוד משמעותית בעניין הזה.

איתן כבל: גם אם אני לא משתגע על זה, בתפישה שלי זו התקדמות מאוד משמעותית.

איתן כבל: בבקשה, אדוני.

יעקב ליצמן: תודה, אדוני.

יעקב ליצמן: לא אכנס כרגע לכל הדיון על הג'ול, הסוג השני, אבל מעניין מאוד שלא החלטתי על הסוג הראשון, ואמרתי שאני מחכה ל-FDA – תקפו אותי.

יעקב ליצמן: כשאני מחליט על ג'ול, תוקפים אותי גם כן, אז תחליטו – או אתם לא רוצים שאחליט, או אתם רוצים שאחליט.

יעקב ליצמן: אין לי בעיה.

יעקב ליצמן: תעשו ממני אתרוג, לולב, הדסים.

יעקב ליצמן: אין לי בעיה.

יעקב ליצמן: אמרתי בעבר ואגיד – כתוב שכל היהודים מרומזים בארבעת המינים – אתרוג, לולב, הדסים, ערבות.

יעקב ליצמן: טעם וריח, טעם בלי ריח וכו'.

יעקב ליצמן: כך כתוב בספרים.

יעקב ליצמן: איפה מרומזים חברי כנסת?

יעקב ליצמן: חברי הכנסת מרומזים בערבות – מכים בהם, זורקים אותם, אבל צריך לזכור שאתם עושים הושענא רבא.

יעקב ליצמן: משרד הבריאות בדק מה שידע לבדוק, והחליט – אמרתי בזמנו שאני רוצה לחכות ל-FDA.

יעקב ליצמן: הוא החליט – אנחנו מחליטים אתו ביחד.

יעקב ליצמן: אבל מעניין שעל זה אף אחד לא כתב.

יעקב ליצמן: הדבר השני שרציתי לומר – החלטנו שבתוך קופסאות הסיגריות לצרף טפסים עם כיתוב שמחייב את החברות, עם כיתוב על סכנות העישון.

יעקב ליצמן: כל מיני כיתובים.

יעקב ליצמן: אני חושב שגם זה יוסיף לדבר הזה.

יעקב ליצמן: לא יודע כמה זה יעזור – אני מניח שיתחילו לצעוק שזה מעלה את המחיר, אין לי בעיה.

יעקב ליצמן: שיעלו מחירים.

יעקב ליצמן: בזמנו אפילו הצעתי להעלות את מחירי הסיגריות – אבל ביקשתי שזה יהיה עבור סל התרופות .

יעקב ליצמן: העלו כן, אבל את הכסף לא קיבלנו.

יעקב ליצמן: אין לי בעיה להעלות מחירי סיגריות, זה עניין של שר האוצר.

יעקב ליצמן: אבל אלה שני הדברים.

איתן כבל: והאכיפה?

יהודה גליק: תוכל להסביר למה יש לך התנגדות לתמונות הגרפיות?

יהודה גליק: היו פה הרבה אנשים שמאוד חשוב להם הנושא הזה.

יהודה גליק: אנחנו רוצים לשמוע את עמדתך.

יהודה גליק: היא חשובה לנו מאוד.

יעקב ליצמן: אני חושב שזה לא אסתטי.

איתן כבל: זו הכוונה.

איל בן ראובן: גם ילד בן 16 חולה סרטן זה לא אסתטי.

יעקב ליצמן: מחר על כל קילו סוכר תצטרף להוסיף את הרגליים של האנשים שלצערנו, אלה שסובלים מסוכרת – אני נגד המדיניות הזו.

יעקב ליצמן: זה בא להרתיע, להזהיר.

יעקב ליצמן: אני גם בעד האכיפה.

יעקב ליצמן: מישהו יצטרך לתת כסף לעשות את זה.

יעקב ליצמן: אני מדבר על אכיפה.

יעקב ליצמן: כסף לתקנים.

יעקב ליצמן: מיליארד, שני מיליארד.

יהודה גליק: אנחנו כרגע במשאים ומתנים עם האוצר על הנושא הזה.

יעקב ליצמן: אשמח מאוד.

יעקב ליצמן: אני תומך, אבל אני רוצה לראות אותו בתוך התקציב, ולא כהעברה תקציבית.

איתן כבל: יש לי שאלה שנשאלה על-ידי הגורמים האינטרסנטיים בעניין הזה – טענה, למשל, שחלק מהחברות, שמצד אחד, למשל, ג'ול, ותקנו אותי אם אני טועה, שהכמות של הניקוטין היא 20 מ"ג – אני בסך הכול מנסה להבין את הדברים כדי להתקדם.

איתן כבל: אני לא תומך בהם.

איתן כבל: אין חשש כזה.

איתן כבל: אנחנו טוענים שהולכים להם על הראש, ומצד שני, מכשירים אחרים, שיש שם יותר מ-20 מ"ג, ושיהיה ברור – אין לנו שום כוונה – אם יש כלל, הוא יחול על כולם.

איתן כבל: בבקשה, אדוני המנכ"ל.

סימן טוב: הצעת החוק שנמצאת פה, ועברה גם תיקוני נוסח שלנו, עושה שני דברים חשובים: ראשית, היא מחילה את כל המגבלות של החוק על כלל מוצרי העישון, לרבות מוצרי האידוי למיניהם, בכללן ג'ול וחברות אחרות.

סימן טוב: כיום החוק לא מספיק ברור בעניין הזה, ואנחנו מסדרים את זה.

סימן טוב: הדבר השני, שהמגבלה שעשינו על ריכוז הניקוטין תהיה גם מגבלה רוחבית.

סימן טוב: הסיבה שסגן השר קט בצעד חריג בנוגע לג'ול בריכוז שהיה – כי אכן היתה פה תופעה חריגה.

סימן טוב: היה פה מוצר בתפוצה מאוד גבוהה, בריכוז ניקוטין גבוה שגרם להתמכרות בצורה חריגה.

סימן טוב: ראינו מה קורה בארצות הברית, וראינו ששם זה מביא למעבר מסיבי – אנחנו רואים את ההודעות והציוצים של ד"ר גוטליב יושב-ראש ה-FDI על הדאגה העמוקה מאוד ממה שקורה בארצות הברית, ויישרנו קו עם המדיניות באירופה – לא אסרנו לחלוטין את השיווק של המוצר אלא הגבלנו את ריכוז הניקוטין.

יהודה גליק: שאלה: שמעתי הצעה שבעיניי היא מעניינת.

יהודה גליק: מכיוון שהם טענו כל הזמן שהג'ול הזה הוא כלי שעוזר לגמילה, האם אפשר להפוך את המוצר הזה למוצר שאפשר באמצעות מרשם רופא לקנות בבית מרקחת?

איתן כבל: זו אמירה.

יהודה גליק: ואז רופא שמכיר אדם שמעשן, ייתן לו מרשם, ויוכל לקנות את זה.

סימן טוב: לכן צריך לרשום את זה.

יעקב ליצמן: אני רק מקווה שזה לא יסתיים כמו מרשם לקנאביס... לא אמרתי כלום.

סימן טוב: יש לנו הרבה כאבי בטן ממה שקורה בקנאביס.

איתן כבל: ועדיין, כולנו מכירים בכניסה לפיצוציות, עומדים נערים מתחת לגיל ומבקשים לקנות עבורם כל מיני דברים.

איתן כבל: עדיין אם זה ייאכף בצורה נכונה, זה לא יפתור את הבעיה לגמרי, אבל הוא לפחות ימקד.

יהודה גליק: אתה מקבל את ההצעה שאני מציע?

סימן טוב: ודאי, אבל לכן הם צריכים לרשום את זה כמוצר גמילה מעישון, ואז זה יימכר בבתי מרקחת.

סימן טוב: זה משהו אחר לגמרי ממה שקורה.

איתן כבל: הלוואי שיכולתי לייצר קיר אש שיודע לעשות את ההבחנה וההפרדה בין צעירים, שאין לנו רצון שייכנסו לתוך התהליך הזה, לבין מעשנים שאולי, אם יש תכשיר שיכול לעזור להם, אבל אנחנו יודעים איך הזליגה הזו מתקיימת, ואני אומר את זה גם לכם.

יעל גרמן: מי אמר שזה עוזר?

איתן כבל: אמרתי – בהנחה ש.

יעל גרמן: למה לקחת את ההנחה הזו בכלל?

יעל גרמן: אז אמרו.

יעקב ליצמן: לפי חוק, כל מי שמבקש להעביר תרופה, אנחנו מחויבים לבדוק.

איתן כבל: אף אחד לא אמר ש.

איתן כבל: אמרתי שאם יש, בסך הכול.

עבד אל חכים חאג' יחיא: השאלה אם מישהו אמר שזו תרופה.

איתן כבל: ברשותכם, בבקשה.

יעקב ליצמן: אני רוצה להעיר, היות שהשרה לשעבר גרמן העלתה את נושא העיתונות – בזמנו ישבתי עם העיתונים.

יעקב ליצמן: הם הציעו הצעה, לעשות אחד מול אחד, מודעה מול מודעה, תוך שבוע ימים, אולי פחות – שלושה ימים, לא משנה כרגע.

יעקב ליצמן: הם הציעו את זה.

יעקב ליצמן: אני קיבלתי את זה.

יעקב ליצמן: אני לא רואה סיבה לחזור בי.

איתן כבל: נקיים דיון בפרקטיקה.

איתן כבל: אמרתי את זה בעברית.

איתן כבל: תודה.

יעקב ליצמן: אני לא מאוים.

יעקב ליצמן: תן לי לדבר, וכאן יש לי זכות לדבר.

יעקב ליצמן: מילא בעיתון אין לי זכות.

שבי גטניו: גם שם.

יעקב ליצמן: אני מבקש שתשתוק.

שבי גטניו: אל תגיד לי לשתוק.

איתן כבל: שבי, די.

איתן כבל: אנחנו לא בגן הילדים.

איתן כבל: אני נותן לך מעל ומעבר.

איתן כבל: תכבד.

איתן כבל: אני מכבד אותך.

יעקב ליצמן: אני לא רואה סיבה לחזור בי במה שהסכמתי בזמנו.

יעקב ליצמן: אני עדיין דוגל בזה.

יעקב ליצמן: אני חושב שזו דרך נאותה לעשות את זה, שגם הם לא יפסידו, גם הם ירוויחו.

יעקב ליצמן: הכול יהיה בסדר.

יעקב ליצמן: כשיבואו לדיון – זו ההצעה שלי.

יעקב ליצמן: אני מתנצל שאני צריך לצאת.

איתן כבל: בסדר גמור.

איתן כבל: בבקשה.

עומר סלע: עומר סלע, איגוד לשכות המסחר, בשם ענף הסיגריות.

עומר סלע: הערה אחת בלבד.

עומר סלע: אני מבקש להדגיש שלפחות ככל הידוע לי, כל הניסיונות שלנו בחצי השנה האחרונה להיפגש באופן פרונטלי – לא רק בהעברת דפים – עם משרד הבריאות ו/ או משרד המשפטים נדחו.

עומר סלע: עובדה.

עומר סלע: לא התקיים דיון.

עומר סלע: אני מניח שהם קיבלו את החומרים, עדכנו אותנו בעל-פה שקיבלו – מכבדים את זה, אבל דיון פרונטלי לא התקיים, ויש פה בעיה גם מקצועית וגם מבחינת שמיעת הדברים.

איתן כבל: תודה.

איתן כבל: בבקשה, אדוני חבר הכנסת איל בן ראובן.

איל בן ראובן: אל"ף, סגן השר, תודה שהגעת לדיון החשוב הזה.

איל בן ראובן: שנית, אנחנו התחייבנו במעלה הדרך, שנעביר את החוק הזה בתיאום גם בנושא של האזהרות הגרפיות, ונעמוד בדברינו בעניין.

איל בן ראובן: עם זאת, חשוב לי לומר לך את עמדתי בעניין הזה.

איל בן ראובן: אמרת את עמדתך, אבל אני מבקש לחשוב ולשקול את העניין.

איל בן ראובן: כבוד סגן השר, העובדה בשטח – אנחנו מתכוונים פה באמת לייצר, כפי שאמר כבוד היושב-ראש, קיר בעיקר לנושא בני הנוער.

איל בן ראובן: המלחמה שלי בכל הסיפור הזה היא על בני הנוער.

איל בן ראובן: על הבן שלי שיושב בבית בחוץ עם החברים, מעשנים את הסיגריות המגולגלות - שזה אבסורד בפני עצמו.

איתן כבל: גם טבק לגלגול, מנקודת המבט שלי, זה כמו קופסת סיגריות.

איתן כבל: אני רוצה שההרים יהיו ברורים.

איל בן ראובן: חד-משמעית.

עליזה לביא: תראה מה קורה לבני הנוער כשהם מתגייסים לצבא.

איל בן ראובן: זה אבסורד.

איל בן ראובן: הנושא הזה של הסיגריות המגולגלות, כבוד היושב-ראש, הוא קיר פתוח.

איל בן ראובן: זה מול האוצר בעיקר, שאני מבין שהוא מתנגד להעלאת המס לעניין הזה.

איל בן ראובן: זה אבסורד שאנחנו צריכים לרכז – יהודה, עשית עבודה, ואנחנו צריכים להמשיך במלחמה בעניין הזה.

איל בן ראובן: לעניין החפיסות, היום יש אזהרות על הקופסאות.

איל בן ראובן: העובדה היא שבמדינת ישראל נכון לכרגע כמות המעשנים למרות האזהרות שנמצאות עלך הקופסאות, כמות המעשנים עולה.

איל בן ראובן: זו העובדה.

איל בן ראובן: זה המחקרים.

יעקב ליצמן: לא.

סימן טוב: יש ירידה.

איתן כבל: חברים, אני לא מתכוון לעשות חפירות.

איתן כבל: נגמר העניין.

איתן כבל: אנחנו בקריאה שנייה ושלישית.

איתן כבל: אנא, אל תחזירו אותנו למקומות שדנו בהם בעבר.

איתן כבל: זה לא משנה לנו.

איתן כבל: אנחנו כבר בתוך החוק.

איל בן ראובן: היות שכך, וגם אם יש איזושהי ירידה, ההוכחה מהעולם – אירופה, ארצות הברית, קנדה, אנשים אומרים לנו חד-משמעית – סוגיית האזהרות הגרפיות עשתה עבודה מאוד משמעותית.

איל בן ראובן: לכן מה שאני חשבתי, ודיברתי עם כבוד היושב-ראש על דרך של פשרה.

איל בן ראובן: אמרתי שלא נפסול את זה, ואת נושא האזהרות הגרפיות שיהיו, אם תאשרו את זה, אתם תשלטו על זה, כלומר זה יהיה משהו שהוא קצת מעל נושא האזהרות הכתובות.

איל בן ראובן: כלומר שזה יהיה בידכם.

איל בן ראובן: לא אני אחליט על זה אלא ניתן לזה איזשהו מד שמעליו לא עוברים אותו, אבל שיש בו ממד שמפחיד את החבר'ה הצעירים, כי עליהם המלחמה, ואני קצת חושש שאם לא נלך בכל הצעדים האפשריים, אנחנו עלולים לפספס משהו.

איתן כבל: תודה.

איתן כבל: אני רוצה לאפשר לשלושה איש בלבד, ואני מתחיל את ההקראה, ברשותכם.

איתן כבל: בבקשה.

שבי גטניו: למה הוא בורח?

שבי גטניו: עשה יח"צ, התהדר בנוצות לא לו והוא בורח עכשיו.

איתן כבל: שבי, תודה.

איתן כבל: אמרת את שלך.

איתן כבל: בבקשה.

חגי לוין: ד"ר חגי לוין, מזכיר איגוד רופאי בריאות הציבור, ההסתדרות הרפואית.

חגי לוין: חבל שסגן שר הבריאות יצא.

איתן כבל: לא סגן השר קובע.

איתן כבל: אנחנו קובעים.

איתן כבל: עם כל הכבוד, אנחנו הכנסת.

איתן כבל: עכשיו היא הריבון.

איתן כבל: ברשותכם, שאף אחד פה לא יתנשא מעל חברי הכנסת.

איתן כבל: אנחנו כאן אלה שקובעים את החקיקה ברגע זה, אז לא צריך לא סגן שר ולא אף אחד.

איתן כבל: בבקשה.

חגי לוין: סגן שר הבריאות מאוד טוב בלספר סיפורים, והוא באמת עשה הכי הרבה – עשה הכי הרבה למען חברות הטבק.

חגי לוין: יש אזהרות גרפיות ב-120 מדינות בעולם.

חגי לוין: יש החלטת ממשלה בראשות ראש הממשלה נתניהו ושר הבריאות ליצמן שקבעה ב-2011 שיהיו במדינת ישראל אזהרות גרפיות.

חגי לוין: אנחנו מתחברים למה שאמר יושב-ראש הוועדה, ששר הבריאות, שהוא אחראי, והוא אחד התפקידים החשובים יותר במדינת ישראל, נושא בסמכות, צריך לתת לו את הסמכות, והסמכות כוללת סמכות, ואנחנו בסך הכול מבקשים שיהיה רשאי לקבוע אזהרות.

איתן כבל: תודה.

איתן כבל: בבקשה.

יורם שפירא: יורם שפירא, סמנכ"ל מסחר, רשות שדות התעופה.

איתן כבל: יש לי הצעה – למה שלא אאפשר לך כשנגיע בזמן אמת לדון בסעיף שלך?

איתן כבל: אני אומר את זה בעצה חברית – לא שאני מנסה למנוע מאדוני רשות דיבור.

איתן כבל: עדיף לך.

איתן כבל: יש נאומים מקצועיים.

איתן כבל: נתתי לחברים שאני מכבד אותם.

איתן כבל: סיימו – חברים, נגיע לסעיפים, נדון בהם.

איתן כבל: כפי שאתם יודעים, אני מאשר לעתים אף יותר מדי שכל אחד יאמר את דעתו.

איתן כבל: אדוני, אנחנו רוצים להתחיל ברשותכם.

שבי גטניו: בבקשה, איתן.

איתן כבל: תהיה לך ההזדמנות להעיר.

שבי גטניו: יש לנו שר בריאות שהוא- - - למאבק בעישון במשך שנים, ואתה נותן פה שזה יעבור מבלי לומר את הדברים.

איתן כבל: שבי, תודה רבה.

איתן כבל: אאפשר לך לומר את הדברים בבוא העת.

שבי גטניו: כל הארגונים פה מסכימים.

איתן כבל: אני כל כך מכבד אותך - אתה לא מכבד אותי.

לאה פדידה: אף פעם לא ראיתי את איתן סלחן כזה.

לאה פדידה: ..

איתן כבל: ממש כך.

איתן כבל: ברשותכם, בבקשה, אדוני.

איתי עצמון: לפני שאתחיל להקריא את סעיפי הצעת החוק אני רוצה לומר, שהנוסח שמונח על שולחן הוועדה הוא הנוסח שעבר בקריאה ראשונה.

איתי עצמון: שילבתי בו הערות של משרדי הבריאות והמשרדים.

איתי עצמון: קיימנו במהלך הפגרה מספר ישיבות, וכמובן לא מעט התכתבויות.

איתי עצמון: ניסינו לתת מענה לסוגיות שונות שעלו – גם בעת ההכנה לקריאה הראשונה.

איתי עצמון: יש סוגיות שאליהן לא התייחסנו – גם נושא הקופסאות האחידות, שמעתי עליו כרגע.

איתי עצמון: יש עוד שניים-שלושה נושאים שהוועדה הותירה אותם לבחינה בעת הכנת הצעת החוק לקריאה השנייה והשלישית, ואסב את תשומת הלב כשנגיע לסעיפים האלה.

איתי עצמון: הצעת חוק הגבלת הפרסומת והשיווק של מוצרי טבק (תיקון מס' 7), התשע"ח–2018.

איתי עצמון: תיקון שם החוק.

איתי עצמון: 1.

איתי עצמון: בחוק הגבלת הפרסומת והשיווק של מוצרי טבק, התשמ"ג–1983‏ (להלן – החוק העיקרי), בשם החוק, במקום "הגבלת הפרסומת והשיווק של מוצרי טבק" יבוא "איסור פרסומת והגבלת השיווק של מוצרי טבק ועישון".

איתי עצמון: שינוי שם החוק נועד לבטא את השינויים העיקריים, שהם הרחבת הפעולה של החוק ממוצרי טבק לסוגים נוספים של מוצרי עישון, וכמובן איסור הפרסומת במקום הגבלת הפרסומת, כפי שקובע היום החוק.

איתן כבל: התייחסויות, הערות?

יהודה גליק: אתה משנה את שם החוק לאיסור במקום הגבלת?

איתי עצמון: איסור פרסומת והגבלת השיווק של מוצרי טבק ועישון.

עבד אל חכים חאג' יחיא: זה השם – לא התוכן.

איתן כבל: יש איסור ויש סייגים לאיסור.

איתן כבל: תודה.

לאה ורון: חבר הכנסת יהודה גליק מצביע במקום חברת הכנסת נורית קורן; חבר הכנסת איל בן-ראובן מצביע במקום חברת הכנסת איילת נחמיאס-ורבין.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: הצבעה בעד – פה אחד אושר.

איתן כבל: הסעיף אושר.

איתן כבל: תודה.

איתי עצמון: הסעיף הבא עניינו בהחלפת מונחים לאורך כל החוק הקיים היום – במקום מוצרי טבק יבוא: מוצרי עישון.

איתי עצמון: זה, כפי שאמרתי, הרחבת התחולה של החוק, של איסור הפרסומת והגבלות השיווק גם על סוגים נוספים של מוצרי עישון, כלומר לא רק על מוצרי טבק.

איתי עצמון: אקריא.

איתי עצמון: החלפת מונח.

איתי עצמון: 2.

איתי עצמון: בחוק העיקרי, בכל מקום, למעט בהגדרה "מוצרי טבק" בסעיף 1 – יכול להיות שצריך להחריג כאן גם את סעיף 16 לחוק, שעניינו הוראות מעבר של החוק המקורי מ-83'.

יהודה גליק: מוצרי עישון כולל גם אידוי?

איתי עצמון: ההגדרות של מוצר עישון ועישון זה בהמשך.

איתי עצמון: החלפת המונחים, כולל כל הצורות הלשוניות השונות שהמונח מופיע לאורך החוק.

איתי עצמון: (1) במקום "מוצר טבק" יבוא "מוצר עישון"; (2) במקום "מוצרי טבק" יבוא "מוצרי עישון"; (3) במקום "למוצרי טבק" יבוא "למוצרי עישון"; (4) במקום "למוצר טבק" יבוא "למוצר עישון"; (5) במקום "שמוצר הטבק" יבוא "שמוצר העישון"; (6) במקום "מוצר המשמש לעישון טבק" או "מוצר טבק או מוצר המשמש לעישון טבק" יבוא "מוצר עישון"; (7) במקום "מוצרים המשמשים לעישון טבק" יבוא "מוצרי עישון"; (8) במקום "במוצרי טבק" יבוא "במוצרי עישון".

איתן כבל: יהודה, בבקשה.

איל בן ראובן: איפה ההגדרות?

איתי עצמון: בהמשך.

עבד אל חכים חאג' יחיא: אני חושב שאנחנו צריכים ביחד לקרוא לפני שאנחנו מאשרים את השמות האלה, נדע על מה מדובר.

איתן כבל: אין בעיה, רק עישון זה עישון, אידוי זה אידוי.

עבד אל חכים חאג' יחיא: מוצרי עישון, שאחרי שנעבור ביחד, יכול להיות תהיה הסתייגות שם.

איתן כבל: אין בעיה, אם זה מסייע לנו.

איתן כבל: זה טכני.

איתי עצמון: אם אתה רוצה אני יכול להקריא את ההגדרה של מוצר עישון.

איתן כבל: בבקשה.

איתי עצמון: אני בעמ' 2, במקום ההגדרה מוצר המשמש לעישון טבק – כי ההגדרה של מוצר טבק נותרת כפי שהיא היום בחוק – מוצר טבק זה טבק בכל צורה שהיא הנועד לעישון, להרחה, ללעיסה או למציצה לרבות סיגריות, סיגרים, סיגרלות, טבק לנרגילה וטבק למקטרת - זו הגדרה שנשארת בחוק.

איתי עצמון: מוצר עישון כולל גם מוצר טבק.

איתי עצמון: מוצר עישון, כפי שאמרתי – כל אחד מאלה: מוצר טבק; (2) חומר ממקור צמחי המיועד לעישון – וכאן זו תוספת שמשרד המשפטים ביקש להוסיף - בדרך של בעירה ואינו מכיל טבק, לרבות תערובת, תרכובת או תמיסה של חומר כאמור; כאן עלתה לדיון השאלה לגבי החומרים ממקור צמחי כך שלא נחיל את החוק על מוצרים שלא התכוונו להחיל אותו לגביהם – למשל, אינהלציה או קטורת.

עבד אל חכים חאג' יחיא: אפשר דוגמאות?

איתי עצמון: משרד הבריאות יוכל לספק את הדוגמאות.

יהודה גליק: בעירה כולל אידוי?

איתי עצמון: נכון.

איתי עצמון: זה תוספת של משרד המשפטים.

איתי עצמון: (3) מוצר המשמש לעישון טבק או לעישון חומר ממקור צמחי כאמור בפסקה (2), ובכלל זה סיגריות, סיגרים, סיגרלות, נרגילה, מקטרת ונייר לגלגול סיגריות; (4) סיגריה אלקטרונית, חומר מילוי ומחסנית - למונחים האלה יש הגדרות נפרדות.

איתי עצמון: הגדרת עישון – לרבות באמצעות יצירת ארסס (Aerosol) או אדים (Vapor) לשאיפה; אני חושב שעדיף שמשרד הבריאות יסביר את המינוח המקצועי לגבי ההגדרות האלה.

איתן כבל: בבקשה.

מיכל גולדברג: עו"ד מיכל גולדברג, משרד הבריאות.

מיכל גולדברג: לגבי ההגדרה של עישון, מבחינתנו זו הגדרה שבאה לרבות, כפי שמובהר בהגדרה עצמה.

מיכל גולדברג: בנוסף, זו הגדרה שבאה להבהיר.

מיכל גולדברג: גם היום אנחנו מתייחסים למונח עישון ככולל כל צורה שהיא של עישון, לא משנה באיזו דרך, גם בדרך של אידוי של נוזל, גם בדרך של חימום ללא בעירה.

מיכל גולדברג: מה שביקשנו להבהיר לדיון היום, שהעישון יכול להיות הן באמצעות יצירת ארסס – זה מונח של האקדמיה, .

מיכל גולדברג: הכונה ל- Aerosol.

יהודה גליק: סעיף (ג).

מיכל גולדברג: זה מה שמונפק בשאיפה במכשירים האלקטרוניים, או באמצעות אדים, וזה מתייחס לחימום הנוזל.

מיכל גולדברג: זה ביחס להגדרה עישון, שכפי שאמרתי, היא באה להבהיר- - -

איתן כבל: כלומר מנקודת המבט שלכם, האופן שבו הדברים מנוסחים, הם מחילים בתוכם ומתייחסים לכל הסוגים שאנו מכירים היום שנמצאים בשוק לסוגיהם השונים נכון להיום.

מיכל גולדברג: נכון.

מיכל גולדברג: זה גם צופה פני עתיד.

מיכל גולדברג: יכול להיות שבעתיד יהיו מוצרים חדישים מסוגים שלא צפינו היום.

מיכל גולדברג: מבחינתנו המונח עישון רחב מאוד, וכולל את כל הדברים האלה.

איל בן ראובן: מיכל, איפה אנחנו עושים את ההבחנה ברמת הנזק שבין הגורמים השונים?

איל בן ראובן: כלומר יש הסיגריה.

איל בן ראובן: מוצרי האידוי על פניו, נתפשים באירופה לפחות כמשהו אחר מבחינת הנזק שלהם.

איל בן ראובן: השאלה, איפה אנחנו שמים הבחנה, אם שמים.

יהודה גליק: איפה שדיברנו לפני כן.

יהודה גליק: אם מוכרים את זה כמוצר גמילה, זה בסדר.

סימן טוב: ראש ה-FDI ד"ר סטיבי גוטליב התייחס מאוד בפירוט – וגם שם ציין – לפחות מבחינתנו זה היה לראשונה, שיש נזקים גם בניקוטין.

סימן טוב: זה מגיע לפגיעה בהתפתחות המוח, בעיקר בקרב בני נוער.

סימן טוב: זה מוריד את מנגנוני הריסון הטבעי שיש לאנשים.

עליזה לביא: וזה לא מוגדר כמוצר גמילה.

סימן טוב: אם מישהו רוצה להגדיר מוצר אידוי כמוצר גמילה, הוא יכול לרשום את זה כתכשיר רפואי, כאביזר, תרופה – כל דבר, ולעבור את הבדיקות.

סימן טוב: ואז – הרי מה בסוף הבעיה?

סימן טוב: אנחנו מסכימים עם זה שבתנאים מסוימים יש תועלת בכך שאנשים שמעשנים את הסיגריות הרגילות, יעברו לתכשירי אידוי, אבל אנחנו חוששים מאוד ממה שקורה, למשל בארצות הברית, שזה הופך להיות שער הכניסה לעולם העישון לצעירים, והדרך לרשום את זה כתכשיר שמיועד לאוכלוסייה הזאת, נותן את המענה.

סימן טוב: כרגע הם לא בוחרים ללכת במסלולים האלה.

סימן טוב: השאלה היא למה.

איתן כבל: אתן להתייחסויות רק לסעיפים הרלוונטיים.

איתן כבל: נגמרו הנאומחם.

איתן כבל: חבר הכנסת חאג' יחיא, בבקשה.

עבד אל חכים חאג' יחיא: לגבי החומר ממקור צמחי המיועד לעישון – אני רוצה להבין על מה מדובר.

עבד אל חכים חאג' יחיא: זה משפט כללי שיש למלא אותו בתוכן.

איתן כבל: בבקשה, מיכל.

איתי עצמון: ואם תוכלי להתייחס גם לרציונלים להחלת החוק על כל איסורי הפרסומת והגבלות השיווק על שורה רחבה של מוצרים, כלומר לא רק על מוצרי טבק וניקוטין אלא על עוד מוצרים.

מיכל גולדברג: הרציונל הוא מקצועי כמובן.

מיכל גולדברג: לגבי הרציונל המקצועי – פרופ' גרוטו ירחיב.

איתמר גרוטו: טבק זה צמח מסוים מאוד מוגדר מבחינה חקלאית.

איתמר גרוטו: יש עוד כל מיני מוצרים שאפשר לגדל אותם לעישון.

איתמר גרוטו: אפשר לפתח גם - זה צופה פני עתיד.

עבד אל חכים חאג' יחיא: זה לא משהו שאנחנו רואים אותו היום.

עבד אל חכים חאג' יחיא: אקליפטוס או דברים כאלה, אנחנו יודעים שלא משווקים כך שיעשו.

עבד אל חכים חאג' יחיא: אנחנו מדברים על איסור פרסומת.

עבד אל חכים חאג' יחיא: זה החוק הזה.

עבד אל חכים חאג' יחיא: לא איסור עישון.

עבד אל חכים חאג' יחיא: לכן אנחנו מדברים על מוצרים שאפשר לייצר אותם ולשווק אותם.

עבד אל חכים חאג' יחיא: זה החוק.

עבד אל חכים חאג' יחיא: החוק לא מדבר על עישון אלא מדבר על פרסום.

עבד אל חכים חאג' יחיא: לכן מה זה צופה פני עתיד?

איתן כבל: חבר הכנסת חאג' יחיא, אני מתנצל שאני לא מסכים עם אדוני.

איתן כבל: יש כאן שני טקטים.

איתן כבל: החוק איסור הפרסום צריך להגדיר מה אסור לפרסם, ולפני שהוא מגדיר, מה הוא אוסר לפרסם, הוא צריך לומר מהם הדברים שנכללים בתוך ההגדרה הזו.

איתן כבל: אנשים לא יתחילו למכור מזרנים מקש ויגידו: כולל מזרנים מקש שאנשים יושבים ומעשנים אותם.

עבד אל חכים חאג' יחיא: זה תוספת כסעיף שבמידה, שאנחנו לא נחזור שיבוא משהו אחר, אבל במצב דהיום הסעיף הזה, לפי המוצרים שנמצאים בשוק, אנחנו לא צריכים אותו.

איתן כבל: אני לא מסכים.

איתן כבל: אתה יכול להצביע נגד.

עבד אל חכים חאג' יחיא: לא אצביע נגד.

איתן כבל: אין מבחינתי שום בעיה עם זה.

איתן כבל: שבי, בבקשה.

שבי גטניו: אני ממליץ לתמוך בסעיף.

שבי גטניו: אני רק רוצה לחדד משהו לדרגים המקצועיים, כיוון שיש לנו פה עסק עם אנשים שכל פעם ממציאים משהו חדש.

שבי גטניו: למעשה העישון תלוי באף אוזן גרון.

שבי גטניו: מחר האנשים האלה עם הכוונות הרעות שלהם ימציאו דרך לעשן דרך האוזן או דרך כל נקב אחר בגוף, אני לא צוחק.

שבי גטניו: האם הסעיף הזה כולל את יכולת ההמצאה שלהם, במיוחד דרך אף אוזן גרון, כי יגידו לכם: זה דרך האוזן ולא דרך עישון כמו בפה.

איתן כבל: בבקשה, עמוס.

עמוס האוזנר: עו"ד עמוס האוזנר, יושב-ראש המועצה הישראלית למניעת עישון.

עמוס האוזנר: אני מטפל במניעת עישון מאז 1983.

עמוס האוזנר: אני רוצה לענות לשאלות של חברי הכנסת איל בן ראובן וחאג' יחיא.

עמוס האוזנר: התשובה לחבר הכנסת איל מצויה מצויה בדבר חקיקה אחר, שאינה מצויה כרגע בפנינו.

עמוס האוזנר: זו חקיקת משנה, זהו צו הגנת הצרכן, סימון טובין, תשמ"ג-1983, ששם מגדירים מוצרי טבק, ואומרים שאסור לכתוב על מוצר טבק, לרמוז אפילו שהמוצר הזה פחות מזיק ממוצרי טבק אחרים.

עמוס האוזנר: זה החוק היום.

עמוס האוזנר: אלה תקנות הגנת הצרכן של היום, והן מחייבות.

עמוס האוזנר: אם תשים לב, ההגדרה היא של מוצרי טבק.

עמוס האוזנר: כלומר החוק שלנו כרגע לא יחול על המוצרים האלה.

עמוס האוזנר: כדי שהחוק שלנו יחול על כל המוצרים, צריך יהיה לשנות את תקנות הגנת הצרכן, סימון טובין.

עמוס האוזנר: כל זמן שהן לא שונו, מתקיימת ההבחנה שאתה הצבעת עליה.

עמוס האוזנר: לגבי השאלה של חבר הכנסת חאג' יחיא, התשובה היא שקיימים היום מוצרי עישון.

עמוס האוזנר: מאחר שאסור לעשן טבק במקומות ציבוריים, יש כאלה שעוקפים את האיסור הזה על-ידי שמכניסים מוצרי עישון, וכל הנוכחים בהצגת תיאטרון יסבלו מזה – למשל, מאקליפטוס, מפטרוזיליה.

עמוס האוזנר: מאחר, כמו שאמר אלעד שפר לפני רגע, יש כאן גם תיקון עקיף שאוסר את מוצרי האידוי במקומות ציבוריים, הרי שמעכשיו, ברגע שההוראה הזאת תהפוך לחוק, אסור יהיה גם לעשן סיגריה- - -

איתן כבל: תודה.

איתן כבל: שירה.

שירה כסלו: שירה כסלו, המיזם למיגור העישון.

שירה כסלו: בקשר למוצר עישון, ההגדרה שלו – (1) מוצר טבק, מכיוון שיש מוצרים שלא מכילים טבק, אבל כן מכילים ניקוטין, אנחנו מציעים להוסיף: ומוצאים המופקים מצמח הטבק.

שירה כסלו: ניקוטין מופק מצמח הטבק.

יהודה גליק: כתוב: חומר ממקור צמחי

שירה כסלו: לא.

איתן כבל: תודה.

איתן כבל: מיכל, בבקשה.

מיכל גולדברג: אנחנו חושבים שאין צורך בתיקון שהוצע כרגע.

מיכל גולדברג: האקוס נמצא כבר היום בחוק תחת הגדרת מוצר טבק.

מיכל גולדברג: מוצר טבק כולל כל מוצר שהוא שכולל טבק, בכל צורה שהיא, שנועד לצריכה.

מיכל גולדברג: מה שאנו מוסיפים לחוק זה את פסקה (2) – חומר ממקור צמחי המיועד לעישון דרך של בעירה, וכמובן הסיגריה האלקטרונית למוצריה, שזה התיקון המשמעותי.

יהודה גליק: אבל מה אכפת לכם להוסיף מה שהיא מבקשת – מוצר טבק והמיוצר מטבק?

מיכל גולדברג: אם הכוונה למוצר שמכיל ניקוטין בלבד ללא טבק, זה מה שהוספנו בפסקה (4) – סיגריה אלקטרונית.

איתן כבל: שירה, תודה.

איתן כבל: יש לי בקשה.

איתן כבל: אנחנו נאשר את זה כמו שזה.

איתן כבל: תבואו בדברים ביניכם, שירה.

איתן כבל: נסי לשכנע אותה בעניין הזה.

איתן כבל: אם נשתכנע, אעשה רביזיה ואביא את זה.

איתן כבל: בואו לא נתעכב עכשיו על כל דבר.

איתן כבל: אני שם את זה במצריך עיון.

איתן כבל: בבקשה.

האזרחי: עו"ד איתן האזרחי, בא כוח ג'ול.

האזרחי: אנחנו מבקשים לעשות סיווג למוצרי אידוי בנפרד ממוצרי טבק.

האזרחי: מדובר על מוצרים לגמרי שונים, על תכלית לגמרי שונה, על הבחנה שנעשית בעולם, במסגרת חקיקה בעולם, בסקוטלנד, באנגליה.

האזרחי: אפילו האיחוד האירופאי לא מגדיר את אותה הגדרה על מוצרי טבק.

האזרחי: אנחנו מדברים על מוצרים שאינם מוצרי טבק, שלפי משרד הבריאות האנגלי מדברים על כ-95% פחות נזק ממוצרי טבק.

האזרחי: דבר נוסף, אנחנו מדברים על אזהרות שונות, שאי-אפשר שמוצר אידוי, תהיה לו אזהרה שהוא מסרטן או שהוא בדומה למוצר טבק, כי מדובר במוצר אחר לגמרי.

האזרחי: גם ההיגיון של משרד הבריאות, כשמדברים כאן על האפשרות לרשום כמוצר גמילה, זה אומר שגם לגישת משרד הבריאות מדובר במוצר טוב יותר – זה לפי חוות הדעת המקצועיות.

איתמר גרוטו: לא אמרנו את זה.

האזרחי: יש חקיקה מכל העולם שעושה את ההבחנה הזאת, ואנחנו מבקשים לכל הפחות, לעשות את ההבחנה, להגדיר את מוצר האידוי בנפרד.

האזרחי: האזהרות צריכות להיות בנפרד, וההתייחסות לקטינים צריכה להיות בנפרד.

איתן כבל: תודה.

איתן כבל: מיכל.

מיכל גולדברג: אנחנו קבענו הגדרה למוצר שנקרא סיגריה אלקטרונית.

מיכל גולדברג: מבחינתנו השם הנכון של המונח הוא סיגריה אלקטרונית, ולא להתייחס לקטגוריה כמוצרי אידוי.

מיכל גולדברג: זה דבר אחד.

מיכל גולדברג: קבענו הגדרה לסיגריות אלקטרוניות.

מיכל גולדברג: עברנו על ההוראות שהחוק הקיים קובע – אחת לאחת, ובחנו, האם נכון להחיל אותן על כלל מוצרי העישון – הקטגוריה החדשה שיצרנו פה או על מוצרים מסוימים.

מיכל גולדברג: הגענו למסקנה לגבי הוראות החוק הקיים שיש מקום להחילן על כלל הקטגוריה.

מיכל גולדברג: בנוסף, לגבי ההוראות שאנו מציעים כאן בתיקון, לגבי קביעת אזהרות בריאות וכמה הוראות נוספות, אנו מסמיכים את שר הבריאות לקבוע הוראות שונות לכל קטגוריה, כלומר בהחלט יכול להיות שבקטגוריה של סיגריה אלקטרונית נקבע הוראות שונות, אבל מבחינת ההוראות שהיום החוק קובע והוראות התיקון – למשל, איסור הפרסומת- -

איתן כבל: תודה.

איתן כבל: שאלתי את היועץ המשפטי, שהוא יד ימיני ואמון עלי מקצועית, והוא אמר לי שההחלטה שלכם היא החלטה שמבחינתו המקצועית היא סבירה לחלוטין.

איתן כבל: כן, שבי.

שבי גטניו: חברי הכנסת, אליכם אני פונה בעניין הזה – דיבר בישיבה הקודמת, גורם של טבק.

שבי גטניו: אמנת המסגרת סעיף 5.3 אומרת למדינת ישראל שאשררנו אותה ב-2005, לא להתחשב בשום אינטרס של גורם טבק, כי אם תתחשבו בו, זו פגיעה בבריאות הציבור.

שבי גטניו: וזה אחרי כל דיבור של גורם טבק שתינתן לו פה רשות לדבר.

יהודה גליק: אני מבקש הצעה, שהמשפט הזה של שבי נאמר פה, ואין שום צורך לחזור עליו 72 פעם.

שבי גטניו: אני לא מסכים.

איתן כבל: תודה.

איתן כבל: בבקשה.

שוש גן נוי: שוש גן נוי, חברת ועד החברה הרפואית למניעה וגמילה ועישון, ההסתדרות הרפואית.

שוש גן נוי: קודם כל, לא הוכח שזה אמצעי יעיל לגמילה מעישון.

שוש גן נוי: בנוגע לסעיף הזה, וזה גם מתקשר למה ששבי אמר, איך יבחינו בצורות השונות וכו'.

שוש גן נוי: חומר ממקור צמחי שמיועד לעישון בדרך של בעירה.

שוש גן נוי: מדוע לצמצם.

שוש גן נוי: יש כל הזמן המצאות שאנחנו לא יכולים לתאר לעצמנו כרגע מה יהיה.

שוש גן נוי: אנחנו הארגונים חושבים שצריך להוריד את הסייג הזה.

שוש גן נוי: אנחנו יודעים שאידוי זה לא בעירה.

שוש גן נוי: פשוט תורידו את המילים "בדרך של בעירה".

איתן כבל: משרד המשפטים.

דנה רוטשילד: דנה רוטשילד, ייעוץ וחקיקה פלילי, במשרד המשפטים.

דנה רוטשילד: הערנו על הסעיף הזה גם במהלך הדיון לקריאה ראשונה.

דנה רוטשילד: אזכיר לאדוני - הקושי בהקשר החקיקה הספציפי הזו גם מאוד מרחיבה את האיסורים הפליליים וגם מרחיבה את ההגדרות.

דנה רוטשילד: נוצר מצב שבו ההגדרה של חומר ממקור צמחי המיועד לעישון, כשעישון הוא גם אידוי, יכול להכיל הרבה מאוד חומרים שאין כוונה לאסור אותם במסגרת התיקון הנוכחי.

דנה רוטשילד: כאשר אנחנו מחייבים איסור פלילי, אנחנו צריכים להיות ברורים, שאדם יהיה ברור לו מה אסור ומה מהות האיסור של הגבלת הפרסומת או של כל כלל האיסורים שנמצאים בחוק הזה.

דנה רוטשילד: משיח שהיה לנו עם משרד הבריאות הבנו, ומיכל, תקני אותי אם אני טועה, שהחידוד של חומר ממקור צמחי אחר, שאינו טבק, הוא בתהליך של שריפת החומר, ההיבט הבריאותי.

דנה רוטשילד: לכן זה חודד דווקא בהיבט הזה כאן ונכנס להגדרה, כדי לחדד מה מהות האיסור.

איתן כבל: תודה.

איתן כבל: מקבל את עמדתך.

איתן כבל: בבקשה.

עומר סלע: עומר סלע, איגוד לשכות המסחר.

עומר סלע: בקצרה – קודם כל, החשש שהבענו אותו, של תפסת מרובה לא תפסת – וזה לדעתי יפגע בסופו של דבר ביעדים של חברי הכנסת, של המשרדים.

עומר סלע: שנית, על פניו לא צופים פה פני עתיד אלא חוסמים פני עתיד בגישה הזו.

עומר סלע: שלישית, יש משמעות רבה ביותר לאופן הצריכה של כל מוצר, טבק ואחרים.

עומר סלע: יש הבדל דרמטי בין אידוי לבין בעירה, כמו שיש הבדל בין שימוש בתפוח אדמה, אם הוא נצלה או אודה.

עומר סלע: עוד מעט יהיה איסור גם על הכנת קוסקוס, כי זה אידוי.

עומר סלע: אפילו מנפט מייצרים וזלין לתינוקות ומייצרים דברים אחרים.

עומר סלע: אז בבקשה.

איתן כבל: אמנם דיברת בטון מאוד משכנע, אבל יחד עם זאת אני רוצה להזכיר – זה מוצר עישון.

איתן כבל: לא משנה איך אתה קורא לזה.

איתן כבל: אתה יכול לקרוא לזה דוד, משה, יעקב.

איתן כבל: בסוף זה מאותה משפחה.

עומר סלע: אנחנו חולקים על זה שעישון ואידוי זה אותו דבר?

עומר סלע: אלה דברים שונים.

יהודה גליק: יכול להיות שאידוי לא דומה לעישון.

יהודה גליק: הכול יכול להיות.

יהודה גליק: יש להבין את המטרה של החוק הזה, ונדמה לי שאלוף במילואים איל בן ראובן הבהיר – אנחנו רוצים למנוע מבני נוער להיכנס לדבר הזה.

יהודה גליק: יכול להיות שכרגע אותו אידוי הוא נהדר, אבל אם הדבר הה יהיה המתלול החלקלק להוביל אותו לסיגריה, אנחנו בעיתוי הזה רוצים למנוע את האידוי.

יהודה גליק: רוצים למנוע כל דבר שיגרום לבני נוער להידרדר למקום של עישון.

יהודה גליק: מבחינתנו כרגע, כל עוד האידוי לא הוגדר כמוצר גמילה, מבחינתי הוא מוצר עישון, והוא דלת הכניסה לעולם העישון, ואני לא רוצה שאף בן נוער יגיע לשם.

האזרחי: גם אנחנו מתנגדים מכול וכול למכירה לקטינים.

איתן כבל: תודה.

איתן כבל: חברים, אתם קצת נסחפים.

איתן כבל: בבקשה.

אלעד שפר: בהגדרה של סיגריה אלקטרונית רשום שאפשר להשתמש בו לצריכה של אדים המכילים ניקוטין.

איתן כבל: עוד לא הגענו.

איתן כבל: בבקשה.

רונן סולומון: רונן סולומון, פורום יבואני ויצרני מוצרי איוד.

רונן סולומון: אומר גם לחבר הכנסת יהודה גליק – אני חושב שכולם מסכימים שלא צריך למכור שום מוצר לקטין מתחת לגיל 18 – לא מוצר איוד, לא סיגריה, כלום.

רונן סולומון: מי שלא מעשן, שימשיך לא לעשן.

רונן סולומון: מי שרוצה להפסיק לעשן, שיפסיק.

רונן סולומון: בניגוד למה שאמר מנכ"ל משרד הבריאות, שראש ה-FDA אמר, שמוצרי איוד מזיקים, עדיין מותר בארצות הברית למכור את זה לפחות עד 2022.

רונן סולומון: עדיין יש מדינות בעולם שכן רואות במוצר האיוד – אני מציע שמשרד שהבריאות או הממ"מ יעשה פה השוואה- - -

איתן כבל: שום השוואה, שום עבודה.

איתן כבל: לא יקרה.

איתן כבל: עזוב אותי מעבודות.

איתן כבל: אנחנו יודעים לאן אנחנו רוצים ללכת.

איתן כבל: בבקשה.

<< אורח >> דוד קינן: עו"ד דודי קינן, היועץ המשפטי של פיליפ מוריס.

<< אורח >> דוד קינן: אני חושב שיש פה קצת בלבול.

<< אורח >> דוד קינן: יש פה שתי שאלות נפרדות: הראשונה, האם המוצרים האלה, האם החוק יחול עליהם, והשנייה, איך נקרא למוצרים האלה.

<< אורח >> דוד קינן: לגבי השאלה הראשונה, לצערנו הרב, אתם החלטתם שאתם רוצים להחיל את החוק על המוצרים החדשים, וזה בסדר.

<< אורח >> דוד קינן: עכשיו נעבור לשאלה השנייה – איך מגדירים את המוצרים האלה בצורה נכונה, ועל כך יש לנו הרבה מאוד טענות.

<< אורח >> דוד קינן: המוצרים האלה, להגיד עישון לרבות אידוי - מר כבל, בהמשך לדברים שלך, זה כמו לומר יעקב לרבות משה.

<< אורח >> דוד קינן: אסביר - היום יש קונצנזוס מדעי בעולם שהגורם המרכזי למחלות ומוות הנגרמות מעישון סיגריות זה הנושא של עישון הסיגריות.

<< אורח >> דוד קינן: לכן חשובה כל כך ההבחנה בין המוצרים עם עשן למוצרים ללא עשן.

<< אורח >> דוד קינן: יש על זה קונצנזוס מדעי.

קריאה: אתה מטעה את הציבור.

קריאה: אין על זה קונצנזוס מדעי.

עליזה לביא: קונצנזוס מדעי שממומן על-ידי החברות.

<< אורח >> דוד קינן: ממש לא, גברתי.

<< אורח >> דוד קינן: לכן החשיבות הרבה של הבחנה והגדרה במוצרים עם עשן לבין מוצרים ללא לעשן, כמו שנעשה בכל העולם.

<< אורח >> דוד קינן: ומכיוון שמשרד הבריאות לא נפגש אתנו, אני רוצה להפנות שאלה למשרד הבריאות.

<< אורח >> דוד קינן: הוא לא נפגש אתנו ומסרב להיפגש אתנו חודשים רבים למרות המכתבים.

עמוס האוזנר: יש אמנה.

איתן כבל: אתה רוצה לדבר עם עמוס – תזמין אותו לקפה.

איתן כבל: אני נותן לך את ההזדמנות לדבר – דבר אתי.

<< אורח >> דוד קינן: אני רוצה לשאול שאלה פשוטה.

<< אורח >> דוד קינן: הדירקטיבה האירופאית עושה את ההבחנה בצורה כל כך ברורה, ואגב, לוקחת בחשבון את החשש שחלק מהנוכחים כאן העלו שיש מוצרים בעתיד שלא ייפלו לתוך ההגדרות האלה – הדירקטיבה האירופאית עושה הבחנה ברורה בין מוצרי טבק לעישון, מוצרי טבק שאינם לעישון וסיגריה אלקטרונית.

<< אורח >> דוד קינן: אני רוצה להבין - מדוע אנחנו צריכים להמציא את הגלגל מחדש?

<< אורח >> דוד קינן: למה אנחנו לא יכולים להסתמך על דבר חקיקה קיים, שנעשתה עבודה?

<< אורח >> דוד קינן: נשמח לקבל תשובה, כי לא קיבלתי.

איתן כבל: תודה.

איתן כבל: שבי.

שבי גטניו: אקבל את ההערה של חבר הכנסת גליק, רק נכנסה חברת כנסת שלא היתה קודם, ולכן עליזה, סעיף 5.3 באמנת המסגרת לפיקוח על טבק קובע שכל התחשבות באינטרס שהובע עכשיו על חברות טבק, משמעו פגיעה בבריאות ציבור.

שבי גטניו: כבודו התנהל בשקיפות מוחלטת על מפגשיו, אבל אני מבקש מכל חברי הכנסת לעשות כן.

איתן כבל: תודה.

איתן כבל: בבקשה, חאג' יחיא.

עבד אל חכים חאג' יחיא: הנקודה העיקרית – אני רוצה שגם משרד הבריאות יבדקו את זה וייתנו תשובה, גם אם לא עכשיו.

עבד אל חכים חאג' יחיא: היות שאנחנו עושים קטגוריה כוללת, ונגיע למצב שיהיו אזהרות אחידות.

עבד אל חכים חאג' יחיא: קופסה אחידה ואזהרות אחידות.

עבד אל חכים חאג' יחיא: אם המוצרים הם כל כך שונים – וזה מה שאנחנו שומעים; אני לא מומחה, לא בדקתי ולא אמור לבדוק.

עבד אל חכים חאג' יחיא: אם יש הבדל באזהרות, אם זה מסרטן וזה לא, אנחנו צריכים לעשות את ההפרדה.

עליזה לביא: איך תשנה את זה?

עבד אל חכים חאג' יחיא: אם החומרים שונים בתכלית, האזהרות צריכות להיות שונות.

סימן טוב: אם אנחנו נגלה שיתבסס גוף – המוצרים האלה הם יחסית חדשים.

סימן טוב: המחקר הבלתי תלוי שיש לגביהם הוא מוגבל.

סימן טוב: אנחנו, כמו רשויות בעולם, עוקבים בדאגה, כי הדברים האלה, ברגע שמייצרים את המצג למה שפחות בריא – אנחנו בענייני בריאות הציבור, בריאות מונעת זה עיקרון חשוב.

סימן טוב: כמו שנאמר פה על-ידי עו"ד גולדברג, עברנו סעיף-סעיף, האם רלוונטי והאם לא רלוונטי.

סימן טוב: אם מחר יהיה מחקר פורץ דרך, שמראה שהמוצרים האלה הם משהו אחר לגמרי, נחזור לפה.

סימן טוב: אם יהיה צריך לחזור לפה – אנחנו מטעמי זהירות מונעת.

איתן כבל: כתוב: ונשמרתם מאוד.

איתן כבל: ברשותכם, חברי הכנסת, אני מביא את זה להצבעה.

איתן כבל: חברי הכנסת שלא ירצו, יתנגדו.

קריאה: הבטחת שאקבל תשובה.

קריאה: למה לא לאמץ את ההוראות של הדירקטיבה האירופאית?

קריאה: למה להמציא את הגלגל מחדש?

סימן טוב: ברגע שהרחבנו את תחולת המוצרים, עברנו סעיף-סעיף, איסור-איסור, ובדקנו האם הוא רלוונטי והאם הוא לא רלוונטי.

קריאה: אני לא מתווכח על תחולת החוק אלא על ההגדרות.

איתן כבל: יש פה גם עניינים שהם מקצועיים – לא רק אידיאולוגיים.

איתן כבל: יש לכם תמיד לתבוע או לפנות לחברי הכנסת, שיגישו רביזיות כאלה ואחרות.

איתן כבל: ברשותכם, אני מעלה את הנוסח להצבעה.

יהודה גליק: רק משפט – היתה פה טענה של אחד הגופים, שטען שמשרד הבריאות לא נפגש אתם.

יהודה גליק: אנחנו כחברי כנסת מבקשים מהמשרד, להשתדל להיענות להיפגש עם כל הגורמים.

איתן כבל: אעשה את זה בסוף.

סימן טוב: אמנם פה יש שלושה-ארבעה גופים, אבל יש הרבה מאוד גופים.

סימן טוב: אם אנחנו ניפגש פגישה פרונטלית- - -

קריאות: החוק מספיק חשוב כדי שתיפגשו אתנו.

קריאות: פגשו אתכם בעבר.

סימן טוב: כל חומר כתוב שמועבר אלינו, נקרא בעיון.

איתן כבל: תודה.

איתן כבל: אתייחס לזה בסוף בכל זאת.

איתן כבל: בבקשה.

איתן כבל: על מה אני מעלה להצבעה?

איתי עצמון: סעיף 2 להצעת החוק, שעניינו החלפת המונחים, וכן בסעיף 3 להצעת החוק – הגדרת מוצר עישון והגדרת עישון.

עיסאווי פריג': מה שעכשיו סימן טוב ענה להגדרה האירופאית והישראלית, זה המחלוקת?

סימן טוב: אנחנו מחילים את הכול.

סימן טוב: יש לנו סמכות, אחר כך, אם נצטרך לעשות הבחנות, נעשה הבחנות בסעיפים האופרטיביים.

סימן טוב: אם יהיה צריך לחזור לכנסת, נעשה את זה.

איתן כבל: מי בעד הסעיפים שהקריא היועץ המשפטי – ירים את ידו.

איתן כבל: מי נגד?

איתן כבל: מי נמנע?

איתן כבל: הצבעה בעד – רוב גדול נגד – אין נמנע – 1 אושר.

עיסאווי פריג': אני נמנע.

עיסאווי פריג': אני מבקש רביזיה.

עיסאווי פריג': אני רוצה דיון נוסף על זה.

איתן כבל: אין בעיה.

איתי עצמון: סעיף 3 להצעת החוק.

איתי עצמון: תיקון סעיף 1 שהוא סעיף ההגדרות.

איתי עצמון: בסעיף 1 לחוק העיקרי – (1) בכותרת השוליים, במקום "הגדרות" יבוא "מטרה והגדרות"; (2) האמור בו יסומן "(ב)", ולפניו יבוא: (א) מטרתו של חוק זה להגן על בריאות הציבור, ובייחוד על בריאותם של קטינים, באמצעות קביעת איסורים, הגבלות וחובות לעניין פרסומת ושיווק של מוצרי עישון, ובהם איסור עשיית פרסומת למוצרי עישון והגבלת פעולות העשויות לעודד התחלת שימוש במוצרי עישון או להקל את השימוש בהם, וכן באמצעות מתן מידע לציבור, והכול בשל הנזקים הקשים והקטלניים שנגרמים לבריאות עקב שימוש במוצרי עישון.

איתי עצמון: "; אדוני מבקש להצביע על שתי הפסקאות האלה?

איתי עצמון: סעיף מטרה לחוק.

איתן כבל: מי בעד –ירים את ידו.

איתן כבל: מי נגד?

איתן כבל: מי נמנע?

איתן כבל: הצבעה בעד – רוב גדול נגד – אין נמנעים – 1 אושר.

איתן כבל: נמנע – חבר הכנסת חאג' יחיא.

איתי עצמון: פסקאות (1) ו-(2) של סעיף 3, אושרו.

איתי עצמון: (3) בסעיף קטן (ב), לפני ההגדרה "חוק העונשין" יבוא: ""חומר מילוי" – נוזל או חומר בצורה אחרת הנועד לשימוש בסיגריה אלקטרונית.

איתי עצמון: אני כרגע מדלג לפסקת משנה (ג) שכוללת הגדרות נוספות לעניין הסיגריה האלקטרונית.

איתי עצמון: (ג) אחרי ההגדרה "מותג" יבוא: ""מחסנית" – אבזר המורכב על גבי סיגריה אלקטרונית, המכיל חומר מילוי; "סיגריה אלקטרונית" – מוצר, ובכלל זה מוצר הדומה לסיגריה, לסיגר, למקטרת או לנרגילה, שאפשר להשתמש בו לצריכה של אדים המכילים ניקוטין, המופעל באמצעי אלקטרוני ומיועד לעישון ויכול לשמש לצריכה חד־פעמית או לשימוש חוזר, והכול למעט אם המוצר הוא תכשיר הרשום בפנקס או תכשיר המשווק לפי היתר שניתן לפי כללים שנקבעו לפי סעיף 47א לפקודת הרוקחים [נוסח חדש], התשמ"א–1981‏; אלה ההגדרות המקצועיות שמשרד הבריאות העביר לעניין הסיגריה האלקטרונית.

איתי עצמון: אני מציע שהוועדה תדון ותשמע הערות, ככל שישנן, להגדרות שרלוונטיות לסיגריה אלקטרונית.

איתן כבל: צודק.

איתן כבל: בבקשה.

אלעד שפר: אני מבקש להוריד את המילים "המכילים ניקוטין".

אלעד שפר: יש סיגריות בלי ניקוטין – למה להגביל את זה?

אלעד שפר: אין טעם להגביל את זה.

אלעד שפר: אין טעם להחריג.

איתן כבל: בבקשה, מיכל.

מיכל גולדברג: ההגדרה של סיגריה אלקטרונית – אין חובה שהסיגריה האלקטרונית תכיל ניקוטין דווקא.

מיכל גולדברג: אם ההגדרה אומרת שאפשר להשתמש בו לצריכה של אדים המכילים ניקוטין.

שוש גן נוי: אבל אז אין- - -

מיכל גולדברג: הסיגריה האלקטרונית הקלאסית משמשת לצריכה של ניקוטין.

איתן כבל: גם אם לא היה ברור, הדברים שנאמרים עכשיו הם חלק בלתי-נפרד – אלא אם כן היועץ המשפטי חושב שהטענה- - -

איתי עצמון: אני רוצה להבין, כדי לחדד את השאלה.

איתי עצמון: כשאתם ביקשתם להוסיף שאפשר להשתמש בו לצריכה של אדים המכילים ניקוטין, יכול לבוא בגדר ההגדרה גם מוצר אלקטרוני כזה, שלא כולל ניקוטין?

עבד אל חכים חאג' יחיא: הניסוח מבלבל.

איתן כבל: רבותיי, אני רוצה להבהיר ולחדד.

איתן כבל: אם הדבר לא ברור עכשיו, קל וחומר כשלא נהיה כאן.

איתן כבל: לכן, אם זה לא מספיק מחודד, כדאי שהדברים יפושטו בלשון המשפטית שלהם.

איתן כבל: אבל מה שאני מבקש – חבר הכנסת עיסאווי פריג' אינו מבין בדיוק את הסעיף, אז אנא, אם תוכלי, מיכל, לתת הסבר יותר מפורט על הסעיף.

יהודה גליק: אחדד את השאלה.

יהודה גליק: אם נשאיר בלי זה – המופעל באמצעי אלקטרוני- - -

עמוס האוזנר: למה?

עמוס האוזנר: אפשר להשתמש בו לצריכת אדים.

עמוס האוזנר: זה קטע חשוב.

יהודה גליק: לא.

יהודה גליק: מוצר שמופעל באמצעים אלקטרוניים.

איתן כבל: תודה.

איתן כבל: בבקשה, הגב' רוטשילד.

דנה רוטשילד: תודה.

דנה רוטשילד: רציתי להתייחס בהקשר הזה של סיגריה אלקטרונית.

דנה רוטשילד: ההגדרה הרחבה מאוד יכולה להתייחס לכל מיני סוגים של מכשירי אדים וכו'.

דנה רוטשילד: ההגדרה כאן, כפי שאני מבינה אותה, היא להתייחס למוצר של סיגריה אלקטרונית.

דנה רוטשילד: ככל שנעשה בסיגריה שימוש מסוג אחר, והכנסה של חומר אחר, זה לא הופך את הסיגריה עצמה למוצר שמותר בפרסום.

דנה רוטשילד: לכן, ככל שהסיגריה הזו יכולה לשמש לצריכה של אדים שמכילים ניקוטין, גם אם בפועל נעשה בה שימוש כלשהו אחר – עדיין היא יכולה להיכנס להגדרת הפרסומת.

דנה רוטשילד: יחד עם זאת, אנחנו לא יכולים לאסור על מוצרים רחבים, כל מוצר שמשמש לאידוי, כל מכשיר אדים כזה או אחר שנמכר שבשוק, לאסור על פרסום.

דנה רוטשילד: לכן צריך לחדד את האיסור לנושאים שאנחנו יודעים כיום שהם אסורים, והאיסורים שאנו מכירים שהם רלוונטיים.

איתן כבל: יוצא שכרנו בהפסדנו עם הסיפור של האדים, כך לפחות ממחקרים אחרונים.

אלעד שפר: רשום: ומיועד לעישון.

איתי עצמון: אבל ההגדרה של עישון היא גם רחבה.

איתי עצמון: ההגדרה שהוועדה אישרה היא עישון לרבות באמצעות ארסס או אדים לשאיפה.

אלעד שפר: אבל המכילים ניקוטין- -

איתן כבל: זה עניין מקצועי.

אלעד שפר: לא, זה עניין פרקטי.

איתן כבל: אנחנו נעלה את זה להצבעה.

איתן כבל: אם תבואו בדברים, אם הדברים לא ברורים דיים.

איתן כבל: אולי בכל זאת יש כאן צדק – שהדברים לא ברורים - נתקן את זה בדיון הבא.

אלעד שפר: אז שלא יצביעו על זה עכשיו.

איתן כבל: אתה יודע כמה קשה עבדתי ועוד אצטרך כנראה לעבוד קשה כדי להמשיך להיות בכנסת?

איתן כבל: העניין הוא שאני הולך לקראת החוק.

איתן כבל: אתה מבקש ממני- - -

אלעד שפר: להוציא את הניקוטין.

איתן כבל: אני רוצה לסיים את החוק.

איתן כבל: אני מתקדם אתו.

איתן כבל: אני נותן, למרות שאיני בטוח שאתה צודק, אני עדיין משאיר לך את הפתח שבו נאפשר לקיים את הדיון בהמשך מבלי לסגור את החלון כולו.

איתן כבל: ברשותכם, אני רץ.

איתן כבל: אם נשתכנע בהמשך, רביזיה – אעשה דיון מחדש.

איתן כבל: אין בעיה.

רונן סולומון: רק לסעיף עצמו של סיגריה אלקטרונית – רונן סולומון, איגוד לשכות המסחר מטעם פורום יבואני ויצרני מוצרי איוד.

רונן סולומון: אני מציע, במקום הסיגריה האלקטרונית, שהיא הגדרה כוללנית מדי, לכתוב, כפי שהצעתי לוועדה - מכשיר איוד – מכשיר איוד או מחסנית, מכשיר אשר נועד לצרוך אידוי נוזל ו/ או כניסת מלחים לרבות נוזל ניקוטין, ואינו כרוך בשימוש כלשהו בטבק לרבות שריפת גלי טבק.

רונן סולומון: השימוש במכשיר יכול להתבצע הן באמצעות הזנת נוזל ו/ או כניסה לתוכו והן באמצעות הכנסת מחסנית או קפסולה הכוללת בתוכה את הנוזל או התמיסה.

רונן סולומון: זו הצעה שהצעתי לוועדה.

איתן כבל: בבקשה.

האזרחי: אדוני, ההגדרה כאן רק מחדדת את אי-ההתייחסות של משרד הבריאות לקטגוריות בצורה הנכונה.

האזרחי: מצד אחד, יש הגדרה של קטגוריה; מצד שני, את שתי הקטגוריות מאחדים להגדרה אחת.

האזרחי: בזמן שיש בעולם רגולציה, שמשרד הבריאות בעבר בחר לאמץ רגולציה של ה-FDA, והיום עשה סללום לכיוון הרגולציה של הדירקטיבה האירופאית, גם כשהוא בוחר את הדירקטיבה האירופאית, הוא בוחר רק חלק ממנה, כי גם שם יש הבחנה בין שני המוצרים, שלא לדבר על אנגליה ועל סקוטלנד ועל דנמרק.

האזרחי: אז למה ממציאים פה את הגלגל מחדש, תוך כדי כך שיוצרים רשת של בעיות עם החוק הזה, שהחוק המקורי היה על איסור פרסום של סיגריות, ולא על מוצר שהוא טוב יותר, ואנחנו נופלים פה בהגדרות, שזה ממש לא נכון?

איתן כבל: עמוס, משפט.

עמוס האוזנר: תודה.

עמוס האוזנר: כפי שאמרתי קודם, התשובה למה שאתה אומר כרגע – הבחנה בין המוצר שלך לבין מוצר הטבק כבר מופיעה בצו הגנת הצרכן, סימון טובין – רק על מוצרי טבק.

עמוס האוזנר: לא מציעים פה לשנות אותו, ופה אסור היה למשל, לומר שמוצר טבק אחד מזיק פחות ממוצרי טבק אחרים.

עמוס האוזנר: לך מותר, כי אתה מוגן לחלוטין.

איתן כבל: תודה.

איתן כבל: בבקשה, שבי.

שבי גטניו: אני חושש שחבר הכנסת עיסאווי לא היה פה קודם.

שבי גטניו: סעיף 5.3 באמנת המסגרת קובע באופן חד- משמעי: כל התחשבות באינטרס של חברות טבק משמעו פגיעה בבריאות הציבור של אזרחי ישראל.

שבי גטניו: אני קורא לך לא להתחשב בהם, למשוך את הרביזיה שהם רוצים.

איתן כבל: בבקשה.

עיסאווי פריג': שבי, זכותי לחשוב לא כמוך, ואני חושב לא כמוך.

עיסאווי פריג': למרות שאתה ואני מאותה מפלגה.

עיסאווי פריג': עקיצות שהיו או שיהיו – אל תעשה אותן, אני מזהיר אותך.

עיסאווי פריג': אני חושב אחרת.

עיסאווי פריג': כל החקיקה בחוק הזה וכל האובססיה שמתנהלת כאן בכל מיני הגדרות, לא לטעמי ולא לרוחי.

שבי גטניו: האם נפגשת עם חברות טבק?

עיסאווי פריג': מי אתה בכלל שתשאל אותי שאלה כזאת?

שבי גטניו: אזרח במדינת ישראל, ויש חובת שקיפות.

שבי גטניו: מבקר המדינה קבע שיש לך חובת שקיפות.

שבי גטניו: תגיד עם מי נפגשת.

איתן כבל: שבי, אוציא אותך.

עיסאווי פריג': באובססיה, בהתנהלות שלך אתה גורם לי להיות אתן.

שבי גטניו: כן?

שבי גטניו: אתה אתן?

שבי גטניו: אתה מודה?

שבי גטניו: חבר כנסת שמודה שהוא עם חברות טבק.

איתן כבל: שבי, החוצה.

איתן כבל: איפה הסדרנים?

איתן כבל: נא להוציא אותו.

איתן כבל: עשר דקות.

שבי גטניו: חובת שקיפות, לפי מבקר המדינה.

איתן כבל: עשר דקות בחוץ.

איתן כבל: תרגיע את עצמך.

איתן כבל: העניין מקובל עליי.

איתן כבל: עיסאווי, זו זכותך.

איתן כבל: חבר הכנסת עיסאווי פריג', מותר לך.

איתן כבל: תודה.

יהודה גליק: עמוס פה זרק כלאחר יד משפט – יש חוק שנותן?

איתן כבל: זה לא רלוונטי.

איתן כבל: אני מעלה להצבעה את הסעיף.

איתי עצמון: את ההגדרות חומר מילוי, מחסנית וסיגריה אלקטרונית, כפי שהוקראו.

איתן כבל: מי בעד – ירים את ידו.

איתן כבל: מי נגד?

איתן כבל: מי נמנע?

איתן כבל: הצבעה בעד – רוב גדול נגד – אין נמנע – 1 אושר.

איתן כבל: הוא נמנע.

עיסאווי פריג': רביזיה.

איתן כבל: תודה.

איתן כבל: בבקשה.

אירית שמש: אירית שמש, המועצה הישראלית למניעת עישון.

אירית שמש: למילה אחת בסעיף שהיה – המילה ארסס – לא מצאתי לזה הגדרה, וחיפשתי.

אירית שמש: זה מופיע כרסס או נתז.

איתן כבל: אנא, בררי את זה.

איתן כבל: אם יסתבר שאת צודקת, נשנה את זה.

איתן כבל: זה לא משהו שאנחנו – זה עניין של הגדרה, משרד הבריאות.

איתן כבל: אם תחשבי לנכון, תעבירי להם, תאמרי: עם כל הכבוד, אתם טועים, ושלום עליך נפשי.

איתי עצמון: אני עובר להגדרה הבאה - עשיית פרסומת" – לרבות יצירת פרסומת, הפקתה, הפצתה, הזמנתה או מימונה".

איתן כבל: יש הערות להגדרה?

איתן כבל: מי בעד – ירים את ידו.

איתן כבל: מי נגד?

איתן כבל: מי נמנע?

איתן כבל: הצבעה בעד – פה אחד אושר.

איתן כבל: הסעיף אושר.

איתי עצמון: (ד) בהגדרה "פרסומת", אחרי "באמצעים אלקטרוניים" יבוא "ובכלל זה באמצעות האינטרנט או באמצעי טכנולוגי אחר, לרבות בציור, בדמות, בצליל, בתמונה – החלטנו כאן בישיבות הפנימית למחוק: בתנועה - או בכל אמצעי אחר", ובמקום הסיפה החל במילה "לרבות" יבוא "כולו או חלקו, בכל צורה שהיא, באופן גלוי או סמוי, לרבות בדרך של מתן חסות ופרסומת עקיפה; לעניין זה "פרסומת עקיפה" – פרסומת למוצר שאינו מוצר עישון, שמטרתה בין היתר לקדם שיווק של מוצר עישון מסוים;".

איתי עצמון: אסביר בקצרה מה הרציונלים שהנחו אותנו בצמצום המלל של ההגדרה תוך השארת המהות כפי שאנו מבינים אותה בהגדרה הקיימת.

איתי עצמון: ההצעה כאן היא לתקן את ההגדרה הקיימת היום בחוק של פרסומת.

איתי עצמון: פרסומת מוגדרת כפרסומת בעל-פה, בכתב, בדפוס או באמצעים אלקטרוניים.

איתי עצמון: גם היום לתפישתנו נכללת פרסומת באינטרנט – אלה האמצעים האלקטרוניים.

איתי עצמון: התיקון פה הוא תיקון מבהיר.

איתי עצמון: לעניין מחיקת ההגדרות פרסומת אגב, פרסומת בלתי-מודעת ופרסומת סמויה - להבנתנו, הן לא הוסיפו הרבה כי גם כך בנוסח ההגדרה נכתב:

איתי עצמון: בכל צורה שהיא באופן גלוי או סמוי לרבות בדרך של מתן חסות – זה פרסומת עקיפה.

איתי עצמון: זה המרכיב היחיד שחשבנו שלא קיים בהגדרה, ולכן השארנו אותו.

עיסאווי פריג': מי הגורם שיקבע מה מסתתר?

איתי עצמון: הגורם שיאכוף.

איתי עצמון: כרגע החוק כולל הוראות פליליות.

איתי עצמון: ברגע שתהיה חקירה, יצטרכו להוכיח את יסודות העבירה.

איתי עצמון: מדובר בעבירות של מודעות, אז יצטרכו להוכיח מודעות ליסודות העבירה.

איתן כבל: העניין של הפרסומת הסמויה?

איתי עצמון: להבנתי, ברגע שכתוב: באופן גלוי או סמוי, וההגדרה היא כל כך רחבה- -

אלעד שפר: אפשר להכניס את זה במסגרת סעיף נפרד.

איתן כבל: למה זה לא טוב פה?

אלעד שפר: סעיף ספציפי שיאסור על הצגת סצינות עישון בתוכניות טלוויזיה וסרטים.

איתן כבל: אני לא רואה עם זה שום בעיה.

עליזה לביא: מה חסר לך?

אלעד שפר: למשל, בתוכנית "האח הגדול" מוצג עישון לרוב.

אלעד שפר: אף אחד לא יודע שזו פרסומת – כן פרסומת, לא פרסומת.

אלעד שפר: תוכיחי שזו פרסומת בכלל.

אלעד שפר: אני רוצה לאסור הצגת עישון בתוכניות טלוויזיה וסרטים.

איתן כבל: העולם החדש הרבה יותר מתוחכם מאתנו חברי הכנסת.

איתן כבל: יש ילדים בני 12 שמבינים בפרסום ושיווק הרבה יותר מכל האנשים שיושבים פה.

איתן כבל: היום בעולם האינסטגרם, כשיש לך עוקבים רבים, לכאורה זו חדירה לרשות הפרט.

איתן כבל: בא מישהו, החברה לוקחת מישהו שהוא בעל 400,000 עוקבים, ובאופן מתוחכם מעלה אצלו באינסטגרם – לכאורה זה מקום פרטי, ושם.

איתן כבל: החוק הזה, יותר מאשר הוא חוק שבא להתמודד עם עיתונות כתובה, עם כל הכבוד, וגם שם אולי הייתי רוצה שזה לא יהיה, והעולם הישן - אנחנו מחפשים את הדרכים כדי לעצור את העולם החדש.

איתן כבל: בסוף-בסוף הצעירים שלנו, הרצון שלהם בעיקר בעת הזו להידמות הוא יותר מכל תקופה אחרת, כי זה מגיע כמעט לכל בית.

איתן כבל: את זה אנחנו רוצים למנוע.

איתן כבל: לכן העניין הזה של פרסומת סמויה, יש לו משמעות הרבה יותר גדולה ממה שנראה.

איתן כבל: זה לא העניין שפעם היית שם כוס ויש עליו ציור.

יהודה גליק: האם מה שהוא הציע כלול?

איתן כבל: כן.

עליזה לביא: זה לא כלול.

איתן כבל: תרשו לי.

איתן כבל: אני אתכם.

איתן כבל: אני כבר התקדמתי.

איתן כבל: העניין ברור לחלוטין.

איתן כבל: אני אאשר את זה כמו שזה.

איתן כבל: אני מבקש מאדוני, לדון מול משרד המשפטים.

יהודה גליק: אחת הסיבות שהחוק הזה עוכב בוועדת השרים היתה כי איגוד הקולנועים טען שהאיסור הזה חל עליו.

איתן כבל: נתנו פתרון.

עליזה לביא: הוא רוצה להחיל את זה.

איתן כבל: חברות וחברים, הבנתי.

איתן כבל: אין לי כוונה להתחמק.

איתן כבל: לא אמרתי זאת כדי להתחמק אלא כדי שהחוק יכלול וייעשה בצורה נכונה וטובה.

איתן כבל: לכן מה שאני מבקש – תבואו בדברים עם משרד המשפטים.

איתן כבל: מה שהועלה כאן, ראוי לבחינה.

איתן כבל: תעביר להם אחר כך.

יהודה גליק: אנחנו רוצים שזה ייכלל.

איתן כבל: בבקשה, חגי.

חגי לוין: ד"ר חגי לוין, מזכיר איגוד רופאי בריאות הציבור.

איתן כבל: נוצר לנו כאן חלון הזדמנויות.

איתן כבל: אם לא נעביר את זה עכשיו, שנים זה לא יעבור.

איתן כבל: כל רוחב שאוכל להרחיב את זה, ואני ארגיש שאני עושה מעשה נכון, ארחיב את זה.

איתן כבל: יש לנו אפשרות להתנגד.

איתן כבל: בבקשה.

עבד אל חכים חאג' יחיא: איתן, אני חושש שההרחבה - כי יש הבדל בין מי שתופס קופסת סיגריות ומראה אותה, או הוא מעשן.

עבד אל חכים חאג' יחיא: לכן אנחנו נכניס פה אולי ממד של צנזורה על הסרטים שמביאים מחו"ל, כי אם יש סיגריות, לפי הבקשה שלך, נצטרך ללכת לכיוון צנזורה.

איתן כבל: חבר הכנסת חאג' יחיא, אני לא מצביע עכשיו על ההצעה שלו.

איתן כבל: אמרתי שאני מבקש שתינתן לנו האפשרות לדיון הבא, להביא לנו הצעה משלימה, מרחיבה, מתקנת, שאם יש צורך, אם חברי הכנסת ישתכנעו – כן.

עבד אל חכים חאג' יחיא: צנזורה לכל דבר.

איתן כבל: בבקשה.

חגי לוין: אנחנו מסכימים לחלוטין עם יושב-ראש הוועדה, לכן חשוב, אם כותבים: לרבות - לפרט.

חגי לוין: מה שקורה הוא שפרצה קוראת לגנב, וכל פעם חברות הטבק מוצאות את הדרכים כן לפרסם.

חגי לוין: לכן חשוב, וגם ללמוד מהניסיון בעולם, שיהיה כתוב: לרבות – קידום מכירות.

חגי לוין: הפרקטיקות של קידום מכירות, של מתן כל מיני הנחות ומבצעים, וכל מיני דרכים – והנושא של תוכן שיווקי.

איתן כבל: תודה.

איתן כבל: בבקשה.

האזרחי: בקצרה.

האזרחי: נבקש גם בסעיף הזה לעשות הבחנה בין מוצרי איוד למוצרי טבק.

האזרחי: זה חשוב לצורך הפרסומת, לצורך האזהרות.

האזרחי: נבקש שמשרד הבריאות ייתן את התייחסותו המקצועית לשונות בפרסומת, וגם לשונות מבחינת התכנים.

איתן כבל: אומר לך איפה הבעיה שלך – מהרגע שהגורם המקצועי, הרשות המבצעת, משרד הבריאות אינו רואה את הדברים שלך עין בעין- - -

האזרחי: משרד הבריאות למרות דרישתך בישיבה הקודמת, סירב להתייחס.

איתן כבל: נפגשתם עם ג'ול.

איתן כבל: הסתבר שאתם לא רואים עין בעין.

האזרחי: נפגשו אתנו בשימוע.

האזרחי: לא קשור.

האזרחי: ולגבי הפרסום, אדוני, אני חושב שדווקא פרסום דיגיטלי ופרסום באינטרנט יכול להיות פרסום מכוונן לגילאים, לאוכלוסיות- - -

יהודה גליק: אתם עושים שם מיקוד לנוער.

האזרחי: אפשר לכוונן אותו.

איתן כבל: תודה, איתן.

איתן כבל: אגב, אלה שמחזיקים את הג'ול, כולם יפים וצעירים.

איתן כבל: לא ראיתי שם אף אחד עם הקמטים מהעישון.

איתן כבל: זה מזכיר לי את ההוא ממרגו עם הסוס... בבקשה.

עומר סלע: רק יש לשים לב – אני חושב שהדברים של חבר הכנסת חאג' יחיא מאוד נכונים.

עומר סלע: יש פה – אני אומר לחברים שיושבים פה – צריך להיזהר, גם לשיטתכם, שהתרופה למחלה לא תהפוך למחלה בפני עצמה של רדיפה, של דיקטטורה.

עומר סלע: הסיפור של האיש הירוק - אז עכשיו תאסור את הכבש ה-16?

עומר סלע: יש גבול.

יהודה גליק: תעשיית העישון היא תעשיית רצח.

יהודה גליק: כמו שאין גבול לרדיפה אחרי המחבל שעשה פיגוע בברקת, ואין גבול לרדיפה אחרי אלה ששולחים טילים לילדי שדרות – אין גבול לרדיפה אחרי תעשיית הרצח.

יהודה גליק: כל שעה מת אדם בישראל בגלל עישון.

איתן כבל: תודה.

איתן כבל: בבקשה.

אביטל פאטו בן-ארי: אביטל פאטו בן-ארי מהאגודה למלחמה בסרטן.

אביטל פאטו בן-ארי: חבר הכנסת גליק התחיל את הדיון בלומר שהמטרה שאנחנו כולנו רוצים לחוקק את החוק הזה, זה להגן על הנוער ועל הצעירים במדינת ישראל.

אביטל פאטו בן-ארי: אנחנו לא מדברים רק על הנוער עד גיל 18.

אביטל פאטו בן-ארי: חשוב לציין שבמדינת ישראל יש גם החלת- - - אחרי גיל 18.

אביטל פאטו בן-ארי: אנחנו יודעים שהנזקים של הניקוטין משפיעים על המוח גם בגילאי ה-20 המוקדמות.

אביטל פאטו בן-ארי: כל מה שאנחנו מדברים על הנושא, על הסעיף החשוב מאוד הזה של הפרסומות, צריך לזכור מה יש.

איתן כבל: על מה אנחנו מצביעים?

איתי עצמון: תיקון ההגדרה פרסומת.

איתן כבל: מי בעד – ירים את ידו.

איתן כבל: מי נגד?

איתן כבל: הצבעה בעד – פה אחד אושר.

איתן כבל: אושר.

איתי עצמון: אמשיך להקריא.

איתי עצמון: (ה) אחרי ההגדרה "פרסומת" יבוא: ""פרסומת למוצר עישון" – פרסומת שיש בה כדי לקדם מוצר עישון, שם מסחרי של מוצר עישון או מותג של מוצר עישון; "פרסומת מותרת" – פרסומת למוצר עישון שמותר לעשותה לפי הוראות סעיף 3(ב); (ו) ההגדרות "פרסומת עקיפה" ו"פרסומת לשם מסחרי" – יימחקו; (ז) בהגדרה "שיווק", במקום פסקה (3) יבוא: (3) הספקה ממחסן לצידת אוניות וכלי טיס, בהתאם להוראות לפי פקודת המכס.

איתי עצמון: אסביר בקצרה.

איתי עצמון: ההגדרות "פרסומת עקיפה" ו"פרסומת לשם מסחרי" מיותרות – "פרסומת עקיפה" הגדרנו כבר במסגרת ההגדרה "פרסומת".

איתי עצמון: לעניין ההגדרה "שיווק", מדובר כאן גם בהגדרה שקובעת את תחולת החוק, את ההגבלות על השיווק.

איתי עצמון: היום הגבלות השיווק לפי החוק אינן חלות במכירה בחנויות פטורות ממכס – חנויות הדיוטי פרי.

איתי עצמון: כאן מוצע לבטל את הפטור הזה, ולקבוע אותו רק לגבי אספקה ממחסן סגור – מחסן שאין לציבור הרחב גישה אליו.

אלעד שפר: למה צריך את הפטור הזה?

איתי עצמון: משרד הבריאות יוכל להסביר.

איתי עצמון: זו הצעה שלהם.

איתן כבל: בבקשה, גברתי.

עליזה לביא: אדוני היושב-ראש, דיברנו על זה בדיונים הקודמים, והסברנו והרחבנו, ואין שום סיבה לפטור את החנויות.

איתי עצמון: זה מה שנעשה כאן.

איתי עצמון: כל ההוראות שחלות לגבי כל החנויות או בתי העסק האחרים יחולו – זו הצעת החוק.

איתן כבל: בבקשה.

יורם שפירא: למעלה ממיליון איש ממריאים בשנה לטורקיה – רק לטורקיה.

יורם שפירא: בטורקיה לא חל שום כלל מהכללים האלה.

קריאה: לא נכון.

יורם שפירא: אתה יכול לקנות בטורקיה סיגריות- - -

יהודה גליק: אנחנו לא אוסרים פה מכירה.

דב חנין: אדוני, אני לא יודע מתי באחרונה היית בטורקיה, אבל בטורקיה מוצרי עישון נמכרים יחד עם כל האזהרות שכתובות בחוק הזה.

יורם שפירא: לא דיברתי על אזהרות.

איתן כבל: אני רוצה להבהיר לדב ולכל האחרים – החוק אינו עוסק באיסור מכירה.

איתן כבל: אני יודע לאן הוא רוצה להגיע.

איתן כבל: תנו לו להציג את עמדתו, גם אם נתנגד לה בכל תוקף.

איתן כבל: בבקשה.

יורם שפירא: אנחנו מדברים על אירופה, ושם זה מתחלק לשני עולמות שונים בתחום המכירה.

יורם שפירא: יש באירופה אותן מדינות שאימצו דירקטיבות כאלה ואחרות, גם של האו"ם וגם של הדרקטיבה האירופאית, שרובן ככולן מוכרים בתוך החנויות במתחם מוגדר, כלומר יש מתחם מוגדר, שבתוכו לא בתפזורת, כפי שזה נעשה היום – אני לא מדבר על הפרסום אלא על המכירה עצמה.

יורם שפירא: מוכרים את זה במתחם במוגדר בתוך החנויות.

יורם שפירא: היות שיש פה שתי החרגות: לחנות אלכוהול ולחנות טבק.

יורם שפירא: החנות שאנחנו מדברים עליה זה לא בחנויות אופנה או מוצרי ספורט או מוצרי אלקטרוניקה אלא בחנויות שמוכרות מוצרי אלכוהול, טבק וקוסמטיקה, שזה עיקר המוצרים שלהם.

יורם שפירא: בתוך החנויות האלה לאפשר ולא לשים בחנות נפרדת, שעומדת בפני עצמה, אלא בתוך החנויות האלה לאפשר שיהיה מתחם מוגדר שבו יימכרו הסיגריות ומוצרי הטבק.

יורם שפירא: לא לגרום שנוציא את זה לגמרי מתוך החנות.

יורם שפירא: הרי אנחנו יכולים למכור – זה לא שלא נמכור.

יורם שפירא: באותו רגע נאפשר את המכירה.

יורם שפירא: מה היתרון שאתם חברי הכנסת מדברים עליו – אני שומע את זה בשני הדיונים האחרונים וגם היום – נושא האכיפה.

יורם שפירא: בנתב"ג יש אכיפה של 100%.

עמוס האוזנר: לא נכון.

יורם שפירא: תרשה לי.

יורם שפירא: בנתב"ג יש אכיפה, למי מותר לקנות, ולא חורגים מזה באחד.

יורם שפירא: שתיים, בנתב"ג יש כמות מוגבלת שמותר להכניס לישראל, ואם מישהו עובר על החוק – זה המכס בודק או לא בודק – אולי לזה עמוס מתכוון, אבל לא יכול להיכנס מישהו מתחת לגיל המותר, ולקנות בנתב"ג אפילו לא חצי סיגריה ולא מוצרי טבק.

יורם שפירא: כמובן, גם לא אלכוהול.

יורם שפירא: לכן מה שאני מבקש זה לאפשר לנו שבתוך החנות של הדיוטי פרי המרכזית יהיה מתחם מוגדר שבו יימכרו מוצרי הטבק.

יהודה גליק: אתה סותר את עצמך.

יהודה גליק: בהתחלה אמרת שאתה רוצה שזה יהיה בחנויות שמוכרים מוצרי אלכוהול.

יהודה גליק: המוצרים שאתה מדבר עליהם מוכרים שוקולד ומוכרים דובי וגם סיגריה.

יהודה גליק: אם אתה אומר שיש חנות שהיא רק אלכוהול ומוצרי טבק – אני מקבל.

יהודה גליק: זה מה שקיים בהרבה מקומות בעולם.

יהודה גליק: אבל אם אתה מדבר על חנות שמוכרים בה שוקולד וסוכריות וסיגריות - זה בדיוק החנות שאני לא רוצה.

יהודה גליק: זו נקודה אחת.

יהודה גליק: שתיים, הטענה הזו שבטורקיה וכדומה היא טענה שפגה מהעולם.

יהודה גליק: היום העולם הוא כפר גלובלי.

יהודה גליק: כשאסרנו זנות, אמרו: אבל בהונג קונג ובתאילנד זה חופשי.

יהודה גליק: אתה רוצה - לך לשם.

יהודה גליק: אנחנו בישראל לא רוצים להתיר זנות, ואותו דבר לגבי סיגריות.

יהודה גליק: זה שבטורקיה - יבושם לטורקיה.

יהודה גליק: אנחנו יודעים שהעולם הוא גלובלי.

יהודה גליק: הכנסת הזאת אחראית על מדינת ישראל.

יהודה גליק: אנחנו במדינת ישראל, כשם שאסרנו זנות, רוצים לאסור מוצרי עישון.

יהודה גליק: לכן אם תגיד לי שיש חנות שהיא רק אלכוהול וטבק - אני שומע מה שאתה אומר.

איתן כבל: עוד משפט אחד, כי אני רוצה לסכם.

איתן כבל: יש לנו עוד שלוש דקות.

יורם שפירא: החנות בנתב"ג מחולקת לסקטורים.

יורם שפירא: לא תמצא סקטור של שוקולד באזור של מוצרי הטבק- - -

עליזה לביא: נו, באמת.

עליזה לביא: אנחנו לא חיים באותה מדינה?

עליזה לביא: אני לא מבינה.

איתן כבל: אתה עובר מריצ'רדסון לאגף אחר?

יורם שפירא: אני לא ריצ'רדסון.

איתן כבל: אני יודע.

איתן כבל: אבל אתה אחראי על הכול.

איתן כבל: אמרתי – סיימת עם חנות אחת – אתה עובר לחנות אחרת.

יורם שפירא: לעניין חנות נפרדת, החוק מאפשר לי את זה.

יורם שפירא: אני לא צריך שום היתר מיוחד מכם.

יורם שפירא: מה שביקשתי, ואפשר ללכת עם זה עוד צעד אחד קדימה – כמו שתלכו למדינות סקנדינביה, אם תלכו לאנגליה, אם תלכו לחלק ממדינות מערב אירופה, תראו שיש חנות בתוך חנות, מאחורה.

שבי גטניו: אתם רשות ציבורית, שהולכת אתם?

שבי גטניו: מדהים.

איתן כבל: שבי, די.

איתן כבל: אתה רוצה עוד עשר דקות בחוץ?

איתן כבל: עמוס, הבנו את העניין.

איתן כבל: אתייחס.

שבי גטניו: רשות ציבורית צריכה לדאוג לחיים של אזרחים קודם כל – לא לכסף.

איתן כבל: תוציאו אותו, ובפעם הבאה אתה מתחיל עשר דקות באיחור.

איתי עצמון: לגבי הטענות של רשות שדות התעופה, כאשר קובעים דין שונה לגבי חנויות שונות, צריך שיהיה רציונל מבוסס, למה קובעים את הדין השונה הזה.

איתי עצמון: להבנתי, אני חושב שהתכלית של הצעת החוק במניעת עישון היא רלוונטית מאוד לחנויות הפטורות ממכס שמגיעים אליהן מיליוני ישראלים, כלומר החשיפה של הציבור הרחב למוצרים הרבה יותר גדולה בחנויות האלה, אלא אם כן יש נימוק טוב אחר להחרגה.

איתי עצמון: אני לא שמעתי נימוק טוב משפטית שמחייב לקבוע דין שונה דווקא לגבי החנויות האלה לעומת בתי עסק אחרים.

איתן כבל: אני רוצה לסכם את העניין.

איתן כבל: אתה הפנמת, יורם, את מה שאמרתי בפעם הקודמת, וזאת כבר התקדמות גדולה.

איתן כבל: לא יהיה דין שונה.

איתן כבל: זה כמו שאני – יש חנויות שהייתי באירופה - אתה נכנס לחנות, זה כמו חדר מילוט של המוסד.

איתן כבל: אתה לא יודע לאן אתה נכנס.

איתן כבל: הכול אטום מכל הכיוונים, אתה נכנס ונחשף לעולם תוכן גדול, אבל מבחוץ אין מצב שזה מפתה אנשים להיכנס פנימה.

איתן כבל: שנית, לא תהיה חנות בישראל, לא פיצוציה, לא משנה איך קוראים לה, שאתה נכנס והדבר הראשון שנתקע לך בעיניים זה כל הסיגריות.

איתן כבל: ברור לי שהדברים האלה, כשאתה נכנס - יש או ארון שאתה צריך לפתוח אותו או ארון למטה.

איתן כבל: יש תמונות בכל מקום.

איתן כבל: זו נקודה נוספת.

איתן כבל: לגבי שדה התעופה - צודק חברי יהודה גליק.

איתן כבל: כל העניין שעולים למטוס – הטיעונים האלה, אין מה לעשות - כשאני רוצה להביא חוקים מחו"ל, אומרים לי: מה אתה מביא מחו"ל?

איתן כבל: כשלא, אומרים לי: למה לא תעשה כמו בחו"ל?

איתן כבל: הקירות האלה יודעים לזמר את כל הטיעונים האלה בעל פה.

איתן כבל: לגופו של עניין, לא יהיה מצב – יורם, עם כל הכבוד, ואתה יודע שאני עבורכם לאורך כל השנים פעיל, ודאי כיו"ר ועדת הכלכלה, מעל ומעבר.

איתן כבל: בעניין הזה – הייתי עכשיו בשדה.

איתן כבל: סיגריות – אין מצב.

איתן כבל: גם עם פריסקופ תראה אותן.

איתן כבל: אין מצב שלא תראה אותן מכל זווית.

איתן כבל: לכן אמרתי כבר - דין הדיוטי כדין חנות בפתח תקווה או בראש העין.

איתן כבל: אמרנו את זה.

איתן כבל: לא אמרנו אל תמכור או תשים את זה בחנות אחרת עם שוקולדים.

איתן כבל: זה לא רלוונטי כל הדיון זה.

איתן כבל: אמרנו בצורה מפורשת – תקצו מקום מוסתר, כמו בכל מקום אחר בעולם, שאדם שיודע שרוצה לקנות סיגריות, יבקש, יראו לו – לך עוד 10 מטר, ייכנס שם.

איתן כבל: אני רוצה שיהיה ברור שיש הבחנה.

איתן כבל: מה ברור לי - מי שרוצה לעשן, הרי הוא יקנה.

איתן כבל: זה כמו שכשאני עישנתי ב-24:00 בלילה הסתובבתי כמו סהרורי כדי למצוא את הסיגריה.

איתן כבל: לא צריך לתת לי את ההסברים האלה.

איתן כבל: מה שאני מנסה לומר, שכשאתה מנסה לייצר את הקו הזה, זה לא כדי למנוע אלא כדי לייצר את האמירה, שאנחנו כאן מייצרים אמירה ברורה חד-משמעית, שמי שרוצה, שילך לשם.

איתן כבל: תודה רבה.

יורם שפירא: מה שאמרת עכשיו, לא כתוב בחוק.

יהודה גליק: כתוב.

יהודה גליק: ודאי.

איתן כבל: אל"ף, אנחנו מעלים להצבעה.

איתן כבל: בי"ת, אני מתחייב, יורם, שאם יש, כתוצאה מההחלטה שלנו, שאתם לא יכולים לבצע – אני רוצה חוק; לא רוצה לריב עם השומר.

איתן כבל: לכן אם יסתבר לי שלמרות הדברים מצריך עוד תוספת סעיף, חידוד, לשון החוק לא משקפת, יש לי האיש הכי אמון עליי בבניין הזה, עו"ד עצמון, והוא יגיד לי: נחה דעתי, זה יודע להתכתב עם מה שהם אומרים – כן או לא.

איתי עצמון: ההגדרות "פרסומת למוצר עישון", "פרסומת מותרת" ופסקאות (ו) ו-(ז) – מחיקת הגדרות "פרסומת עקיפה" ו"פרסומת לשם מסחרי" ותיקון ההגדרה "שיווק" כפי שהוגדרו.

איתן כבל: מי בעד – ירים את ידו.

איתן כבל: מי נגד?

איתן כבל: מי נמנע?

איתן כבל: הצבעה בעד – רוב גדול נגד – אין נמנע – 1 אושר.

איתן כבל: חאג' יחיא נמנע.

לאה ורון: חברת הכנסת זנדברג מצביעה במקום חבר הכנסת- - -

איתן כבל: אני רוצה לסכם.

איתן כבל: יש לי בקשה למשרד הבריאות.

קריאות: הפרסומות הסמויות גם.

איתן כבל: זה כבר סוכם.

איתן כבל: זה בטיפולו של היועץ המשפטי שלנו.

איתן כבל: לא צריך לחזור על זה פעמיים.

איתן כבל: העניין ברור מאוד.

איתן כבל: אני מבקש עניין שלא חודד.

איתן כבל: פרופ' גרוטו, המנכ"ל יצא לרגע.

איתן כבל: אני רוצה לבקש את הבקשה, אפילו לתבוע – אני לא מתכוון כאן כל שבוע להתכתש עם השאלה של נפגשתם, לא נפגשתם, אמרתם, לא אמרתם.

איתן כבל: דעותיי בעניין שלהן ברורות.

איתן כבל: יחד עם זאת, אני חושב שגם עם מידת ההיגיון והרצון הכן, הדמוקרטיה, שהדברים שלהם יישמעו.

איתן כבל: אוהבים אותם, לא אוהבים אותם - אנחנו פה נכריע.

עמוס האוזנר: גם שלנו.

איתמר גרוטו: היתה הפגישה.

איתן כבל: פרופ' גרוטו, אני מבקש ואף תובע את זה – אני יותר לא רוצה לשמוע את העניין הזה.

איתן כבל: אתם תביאו את דעתכם, הם יביאו את דעתם – אנחנו נכריע.

איתן כבל: כפי שאמרתי לכם, אעשה הכול כדי שבישיבה הבאה נעשה את ההתקדמות היותר גדולה.

איתן כבל: ישיבה אחת, מקסימום שתיים – החוק הזה יהיה חלק מספר החוקים של מדינת ישראל.

איתן כבל: תודה רבה, הישיבה נעולה.